Uemaren ikerketaren arabera, euskarak erreferentzialtasuna behar du Bermeon - Busturialdeko Hitza : Busturialdeko Hitza\nUemaren ikerketaren arabera, euskarak erreferentzialtasuna behar du Bermeon\nEuskarak Bermeon erreferentzialtasuna behar duela ondorioztatu du Uemak Bermeo eta Ondarroa, hizkuntzaren garapenean eragiten duten faktoreak ikerketaren bidez. Hortaz, gazte talde erreferenteak indartzea, euskararentzat positiboak izango diren gazte taldeak sortzea eta martxan daudenei indarra ematea proposatu dute.\nJoan den eguenean aurkeztu zuten ikerketa Bermeon\nKale neurketek eta azterlan soziolinguistikoek erakusten dute euskararen erabilerak beheranzko joera duela Bermeon. Bermeoko Udalak beherakada horren atzean egon daitezkeen arrazoiak edo faktoreak zeintzuk diren jakin gura izan du, behin identifikatuta goranzko joera eragiteko hizkuntza plangintzan zehaztu beharreko lehentasunak finkatzeko. Goizane Arana eta Eneritz Albizu Uemako teknikariek egin dute ikerketa. Hala, Bermeo parez pare jarri dute Ondarroagaz, hizkuntzaren gaitasunari zein erabilerari eutsi dion udalerri bat delako. Euskararen ezagutzari dagokionez antzekoak dira biak (%79 da Ondarroan, eta %72 Bermeon). Biak udalerri euskaldunak dira, kostaldean daude, bizkaikaitarrak dira, eta arrantzale herriak dira. Hala ere, kale erabileran bat ez datozen herriak dira. Ondarroan %79k (gazteen artean, %92) egiten dute euskaraz kalean, Bermeon, erdira ere ez da iristen, %33k (gazteen artean, %14,8).\nBi teknikarien arabera, euskaraz naturaltasunez hitz egitea ahalbideratzen duen ekosistema osoa da zaindu beharrekoa, hau da, eguneroko bizitzako harreman sareak: «Ekosistema horrek huts egiten duenean sortzen da etena ezagutzaren eta erabileraren artean». Modu horretan, hizkuntzaren garapenean eragiten duten hainbat faktore nabarmendu dituzte ondorioetan, bakoitzaren ingurukoak zehaztuz. Besteak beste, herriaren kokapen geografikoa, azken urteotan izandako migrazio mugimenduak, turismoaren eragina, transmisioa, erreferenteen garrantzia, herri-bizitza eta ohiturak.\nIkerketak dioenez, bermeotarren artean arazoa ez da gaitasun falta, euskarazko hautua egiteko motibazio falta baizik\nIkerketan erreferenteak aipatzen dituzte Aranak eta Albizuk. «Ondarroan pertsona jakinak baino herri eragileak edo elkarteak dituzte erreferentetzat, eta denek euskaraz funtzionatzen dute. Arau soziala oso barneratuta dago, eta hori da eredua. Bermeoko erreferente gehienek, aldiz, ez dute euskaraz funtzionatzen. Kirol mundua izan da aipatuena, futbola batik bat, eta hor eredua gaztelaniazkoa da. Herri bizitza aktiboa. Herri bizitza ere aipatzekoa dela diote. Ikerketaren arabera, Ondarroan herri bizitza aktiboa eta dinamikoa da, «kalean bizitza handia egiteko joera daukate ondarroarrek, harreman sarea trinkoa da, eta horiek guztiak euskaraz egiten dituzte». Bermeon, ostera, ahulduta sumatzen dute herri giroa zein mugimendua: «Alde Zaharra husteak eta poteoa desagertzeak herri bizitza euskaldunaren gainbehera ekarri duela diote Bermeon; bizimodu ohituretan aldaketak izan dira, eta horrek ondorioak ekarri ditu». Ikerketak dioenez, bermeotarren artean arazoa ez da gaitasun falta, euskarazko hautua egiteko motibazio falta baizik. «Euskarazko harreman sareak ez dira trinkoak, nahiz eta egon badauden, ez dira orokorrak». Hala ere, kontzientzia duen jende kopuru esanguratsua badagoela diote. Maila makrosozialean, bestalde, herri mailako hizkuntza politika euskararen aldekoa da erabat. Ondarroan, berriz, gaitasun erlatiboa eta motibazioa, erabat euskararen aldekoak dira. Arazoak maila makrosozialean aurkitu dituztela azaldu dute, hizkuntza politika orokorraren edo bestelako politiken ondorioz etor daitezkeenak. Transmisioa ere aipatzen du ikerketak. Ondarroak indartsu eutsi dio euskalduntasunari. Bermeon, aldiz, «haustura» gertatu da euskal identitatearen transmisioan.\nBermeotarrek banatu egiten dituzte Bermeoko hizkera eta euskara.\nEneritz Albizu ikerketaren ondorioak azaltzen\nInguruaren eragina. Euskararen erabileran herri bizitzak eta transmisioak badute eragina, bai eta kokapen geografikoak ere. Ondarroa herri euskaldunez ingurutata egoteak, nolabaiteko babesa ematen dio euskarari, «inguruko herriekin dituzten harremanak euskaraz izatea bermatuta baitago». Bermeok, berriz, hurbilago dauka eremu erdalduna, eta hara joateko joera handiagoa daukate, Bilbora, batez ere. «Bermeon, inguruko herrietara ateratzen direnean lanera, aisiaz gozatzera eta abar, harremanak gaztelaniaz izaten dira gehienetan. Ondarroan, ostera, harreman horiek gehienbat euskaraz izaten direla adierazi dute».\nTurismoa ere aipatzekoa da. Bermeok gorakada handia izan du; azken bost urteetan, 10.000 bisitari gehiago jaso ditu. Hala, Uemako teknikarien ustez, gogoeta egin behar da gai horri buruz: turismoa sustatzeko neurri iraunkorrak hartu behar dira, «euskara eta herriko identitatea aintzat hartzeari lehentasuna emanda». Ondarroan, diotenez, ez dago apenas turismorik. Euskalkiak ere badu lekua ikerketan. Diotenez, bermeotarrek banatu egiten dituzte Bermeoko hizkera eta euskara. Euskalkia «lehengai indartsua» dela eta, «herri hizkerari» balioa ematearen beharra nabarmendu dute. Ondarroan, berriz, «oso harro» daude beren euskalkiaz. Inkestak eta elkarrizketak. Ikerketa egiteko, batetik, datuen bilketak (soziolinguistikoak, geografikoak, demografikoak, ekonomikoak, turistikoak, zerbitzuak, hizkuntza politika) egin dituzte. Bestetik, teknika kuantitatiboak eta kualitatiboak erabili dituzte. Kuantitiborako inkestak erabili dituzte (526 batu dituzte Bermeon eta 498 Ondarroan). Teknika kualitatiboen bitartez, elkarrizketa sakonak eta talde eztabaidak egin dituzte. Udalerri bakoitzean lau herritar elkarrizketatu dituzte, euskararen alor soziolinguistikoaren ezagutza dutenak. Bestalde, talde eztabaiden bidez, herritarren uste eta pertzepzioak jakin gura izan dituzte. 40 lagunek parte hartu dute (21ek Bermeon eta 19k Ondarroan, eta hiru eztabaida talde egin dituzte herri bakoitzean, adinaren arabera banatuta: gazteak (16-24), helduak (25-50) eta adinekoak (51tik gora).\nDenon artean egoera buelta emateko lortzeko aukera badagoela uste du Bermeoko Udalak.\nProposamenak kontuan. Ondorioetan jasotako ideia nagusiak oinarri hartuta, aurrera begira kontuan izateko lehentasunak jaso ditu ikerketak, eta proposamen horiek guztiak kontuan hartu beharko dituztela azaldu dute Bermeoko udal ordezkariek. Gogorarazi dutenez, euskararen plan estrategiko berria lantzera doaz, gainera. Eta, euskarak 365 egun egitasmoarekin ere bat egingo dutela diote. Bermeoko alkate Idurre Bidegurenek azaldu duenez, «udalak gizarte erantzukizunez jokatu gura du eta berari dagokio euskara politika publiko guztien erdigunean jartzea». Aldi berean, «ezinbestekotzat» jotzen dute gizarteko eragile guztiek eta norbanako guztiek ere, «bakoitzak bere alorrean, egoeraz jabetu eta gizarte erantzukizunez jokatzea». Gizarte mailako erantzukizuna, inplikazioa eta mugimendua «beharrezkoak» direla uste dute, egoerari buelta emateko. Denon artean «lortzeko aukera badagoela» uste dute. Uemak egindako proposamenak hemen sakatuta irakur daitezke.


Atzeratu egin dabe Fantasiazko Bilboko Zinemaldia - bizkaie.biz\nBizkaie! 2020-04-02 11:52 Zinemea\nFANT Jaialdia maiatzaren 8tik 16ra bitartean egitea aurreikusita egoan.\nBilboko Udala lanean dabil dagoeneko jaialdia egiteko hitzorduen bila. Bilboko Udalak antolatzen dauen FANT Zinemaldia maiatzaren 8tik 16ra egiteko asmoa egon arren, 26. edizinoa atzeratzea erabagi dau.\nJaialdiaren ibilbide luzean, FANTek zinema fantastikoaren zaleentzako topagune garrantzitsu bihurtzea lortu dau eta datu lez baino ez badabe, aurreko edizinoan 11.000 persona baino gehiago batu zituan.\nIkusleek generoagazko fideltasuna erakutsi dabe beti, FANTek aurrez atondutako hitzorduetara joanda, berbarako, urtarrilean eta zezeilean Domino eta Monos filmeen aurrestreinaldietara, hurranez hurran. Hori dala eta, jaialdiak zale sutsuak ez ditu itxi gura jaialdirik barik eta ilusino eta pasino horri erantzuteko laster jakinarazoko ditue hitzordu barriak.


Igartza Monumentu Multzoa Kultur eta Giza Ekimenak - Igartza Monumentu Multzoa\nHome Zerbitzuak Kultur eta Giza Ekimenak\nBeasaingo Udalaren borondatea da Igartza Monumentu Multzoko gune edo areto desberdinak kultura ekintzak, jardunaldiak, batzarrak eta bestelakoak egiteko herritarren esku jartzea. Ekimen horiek irabazi asmorik gabeko herriko zein herritik kanpoko talde, elkarte edo entitateek antolatutakoak izango dira, betiere, Udalak horrela onartuko balu eta adieraziko zaizkien baldintzetan.\nEskatu nahi dituzun espazioak (beharrezkoa)\nARETOAK ETA BALIABIDEAK\nPantaila, proiektorea eta ordenagailu portatila\nJAUREGIA [150,114, 48 m2]\n1.- PATIOA [150 m2]\nEskenatokia: 6 pieza 1x2koak. Altuera egokitu daiteke: 20/40/60ko altuera hartuz\nPatioa – U\nPatioa – antzerkia\nPatioa – eskola\nPatioa – karratua\n2.- HITZALDI GELA [114 m2]\nMaria de Igartza-U\nMaria de Igartza-Antzerkia\nMaria de Igartza-Eskola\nMaria de Igartza-Karratua\n3.- BILERA GELA [48 m2]\nMahai obalatu handia\nIsabel de Lobiano – mahai obalatua\nERAKUSKETA ARETOA [98,95 m2]\nTelefonoa: (+34) 943 087 798\nIgartza Monumentu Multzoaren erabilera hobetzeko guztien ekarpenak jasotzeko prest gaude. Hala, bertako egitarauari, funtzionamenduari edo bestelakoei buruz proposamenik, iradokizunik, galderarik, kritikarik edo bestelakorik baduzu, idatzi beheko kaxan, eta bidali mezua. Eskerrik asko!\nAukeratu iradokizuna zein atali buruz egin nahi duzun:\nKultur Ekintzak Kongresuak, Bilerak


Nascimento de Jesus - BASQ1571 - Basque(Navarro-Labourdin)NT - Bíblia Online\n6 Eta guertha cedin hec han ciradela, compli baitzitecen haren ertzeco egunac.\n7 Eta erdi cedin bere seme lehen iayoaz, eta bandatoz trocha ceçan hura, eta eçar ceçan mangederán, ceren ezpaitzén hayendaco lekuric ostalerián.\n20 aina gauça hauc gogoan cerabiltzala, huná, Iaunaren Aingueruä aguer cequion ametsetaric, cioela, Ioseph Dauid-en semeá, ezaicela beldur eure emazte Mariaren hartzera: ecen hartan concebitu dena, Spiritu sainduaganic duc.\n21 a erdiren duc seme batez eta deithuren duc haren icena Iesus. Ecen harc saluaturen dic bere populua hayen bekatuetaric.\n22 ada haur gucia eguin içan da, Iaunac Prophetáz erran vkan çuena compli ledinçát, cioela,\n23 uná, virginabat içorra içanen da, eta erdiren da seme batez, eta deithuren duté haren icena Emmanuel, cein erran nahi baita hambat nola, Iaincoa gurequin.\n24 taric iratzarturic bada Iosephec eguin ceçan Aingueruäc manatu ceraucan beçala, eta har ceçan bere emaztea.\n25 a etzeçan hura eçagut, bere lehen semeaz erdi cedino: eta deiceçan haren icena Iesus.\nEta deliura litzançát herioaren beldurrez, bere vici gucian sclabo içatera suiet ciraden guciac.\nHalacotz behar cen gauça gucietan anayeac irudi licén, misericordioso licençát eta Sacrificadore subirano fidel Iaincoa baitharatco gaucetan, populuaren bekatuén pagamenduaren eguiteco.\n15 Eta guertha cedin, hetaric Aingueruäc cerurat ioan ciradenean, erran baitzeçaten artzainec elkarren artean, Goacen bada Bethlehemerano, eta dacussagun eguin içan den gauça haur, cein Iaunac iaquin eraci baitraucu.\n16 Eta ethor citecen lehiatuqui, eta eriden citzaten Maria eta Ioseph, eta haourtchoa mangederán eçarria.\n17 Eta ikussi vkan çutenean, publica ceçaten haourtchoaz erran içan çayena.\n18 Eta ençun vkan cituzten guciéc mirets ceçaten hæy artzainéz erran içan çaizten gaucén gainean.\n9 ec bada reguea ençunic parti citecen: eta huná, Orientean ikussi vkan çuten içarra hayén aitzinean ioaiten cen, haourtchoa cen lekuaren gainera ethorriric gueldi cedino.\n10 a içarra ikussiric bozcario handiz boz citecen haguitz.\n11 a etchera sarthuric eriden ceçaten haourtchoa bere ama Mariarequin: eta ahozpez adora ceçaten hura, eta bere thesaurac desplegaturic presenta cietzoten estrenác, vrrhe, encensu, eta myrrha.\n12 a diuinoqui ametsetan aduertitu içanic ezlitecen Herodesgana itzul, berce bidez retira citecen bere comarcarát.\nBaina ethorri içan denean demboraren complimendua, igorri vkan du Iaincoac bere Semea emaztetic eguina, eta Leguearen azpico eguina:\nLeguearen azpico ciradenac redemi litzançát, haourrén adoptionea recebi gueneçançát.\n10 Orduan erran ciecén Aingueruäc, Etzaretela beldur: ecen huná, euangelizatzen drauçuet bozcario handi populu guciaren içanen dena:\n11 Ecen Dauid-en ciuitatean iayo çaiçuela Saluadorea, cein baita Christ Iauna.\n12 Eta haur vkanen duçue seignale, eridenen baituçue haourra bandatoz trochatua, mangederán eçarria.\nada Iesus Christen sortzea hunela içan da. Ecen Maria haren ama Iosephequin fedatua cela, hec elkargana gabe, içorra eriden cedin Spiritu sainduaganic.


Gaur egun - Wikipedia, entziklopedia askea.\nGaur Egun Euskal Telebistako erreferentziazko informazio saioa da, euskaraz ekoiztua eta ETB 1en eguneroko emisioa duena. Teleberriaren euskarazko bertsioa da, ETB 2ko informazio saioa.\n2 Edukia eta egitura\n3 Aurkezle zerrenda\n1983tik dago airean, katearen emisio erregularrak hasi zirenetik. Euskal Herriko gaurkotasun politikoa, soziala, ekonomikoa, kulturala eta kirol arlokoa du hizpide, bereziki Euskal Autonomia Erkidegoan zentratua, eta neurri txikiago batean Nafarroan eta Iparraldean. Halaber, euskal ikuspuntu batetik Espainiako eta Frantziako estatuen aktualitatea lantzen da, baita Europakoa, Ameriketakoa eta gainontzeko mundukoa.\nEgunero bi edizio ditu: Gaur Egun 1, arratsaldeko lehenbiziko orduetan (14:00), eta Gaur Egun 2, arratsaldeko azken orduetan (20:00). Bi zati guztiz bananduak ditu, legez bi saio desberdin balira bezala funtzionatzen dutenak: informazio orokorrari eskeinitako blokea, eta kirolei eskeinitakoa (Gaur egun Kirolak). Asteburuetan aurkezle berak egiten ditu eguneko bi edizioak (Gaur egun asteburua). ETBren hastapenetan asteburuetako saioak Jai egun zuen izena.\nAurreikusitako gaien agendaren arabera, gaurkotasun orokorrekoak zein kiroletakoak, erredakzioan lehenengo bilera editoriala egiten da goizero. Horrela, saioa gutxi gorabehera bi multzotan banatzen da: bata, Euskal Herriko eta nazioarteko politikari, gizarteari eta kulturei buruzkoa, eta, bestea, kirolei buruzkoa. Ohikoena lehenengo blokeak espazioaren lehen ordu erdia betetzea izaten da, eta bigarrenak, berriz, 10-15 minutu hartzen ditu, lehenengoaren ondoren eta bere menpe.\nGaur Egunen nagusi diren kazetaritza generoak, estilo bereko ia albistegi guztietan bezala, albistea, kronika eta erreportaje laburragak dira. Pieza gehienak produkzio freskoak, muntatuak eta egunean bertan idatziak dira, edo denbora laburrekoak materiala lortu eta emititzen den arte, eta minutu eta 20 segundo inguruko iraupen estandarrekoa (01:20). Salbuespen nagusia iraupen ertaineko erreportajeak dira, 3-4 minutu ingurukoak, Gertutik atalaren pean emanak. Gertutik erreportajeak ez dira egunero emititzen, eta gaurkotasun handiko gaiak jorratzen ez direnez (ez dira hard news), aukera ematen dute lanketa lasaiagoa egiteko eta planteatutako gaiak sakonago eta arreta handiagoz tratatzeko.\nOro har, sarrerako gortina laburraren ondoren, cold intro batera pasatzen da. Bertan, eguneko gai nabarmen bati buruzko irudi batzuk agertzen dira, aurkezlearen lokuzioarekin batera. Ez du zertan informatiboki garrantzizkoena izan behar, irudi atsegina edo bitxia izan baitaiteke, abiarazteko erakargarri gisa. Istorio nagusia ez bada, irudi horien ondoren aurkezlea eguneko istorio nagusia kontatzen hasiko da, eta titular-multzo ilara batekin jarraituko zaio. Gertaera bereziki garrantzitsuen kasuan, albistegi osoak edo partzialki monografikoak editatu daitezke.\nGaur Egun saioan, baita ETBko albistegi guztietan ere, gero eta pisu handiagoa dute albiste guneetara joandako erreportariekin egiten diren zuzeneko konexioek. ETB1eko albistegiaren kasuan, platoak pantaila handi bat du eskuineko atzealdean, eta bertan kazetariaren irudia agertzen da hitzaldiaren hasieran. Ondoren, ohikoa da erreportariaren irudiarekin batera baliabide-irudi erlazionatuak jartzea, bere interbentzioan zehar.\nHistorian zehar Gaur egun aurkeztu duten pertsonakː\nMaria Jose Insausti\nMaddalen Iriarte (1986-2009)\nAsier Odriozola (2003-2009)\nAnder Arzak (2009-2015)\nJon Ander "Jonan" Apaolaza (2015-2021)\nIban Garate (2016-2018, 2020)\nYerai Diaz Ikaran (2018-2021)\nAmane Ibañez (2020)\nLierni Agirrezabala (2021)\nAna Ramos (2009-2021)\nSara Gandara (2011-2012, 2014-2015)\nAzken aldaketa 1 abendua 2021(e)an, 22:13(e)tan\nOrriaren azken aldaketa: 1 abendua 2021, 22:13.


PKK-k ez du babestuko Hego Kurdistaneko independentzia erreferenduma\n2019ko ekainaren 17a, astelehena | Ordua Euskal Herrian 07:00:35\nIraketik banandu eta estatu propioa sortzeko Hego Kurdistanek egingo duen erreferendumaren kontra azaldu da Kurdistango Langileen Alderdia (PKK), “kurduek ez dutelako estaturik behar”.\n2017ko abuztuaren 25a\nPKKren bozeramaile Duran Kalkanek egin dituen deklarazioen arabera, propaganda baino ez da erreferendum deialdia. Irailaren 25ean izango da Hego Kurdistango eta Irakeko instituzioen artean hala adostuta.\nPKK alderdi marxistak, sortu zenean, Kurdistanentzat autodeterminazioa eta independentzia aldarrikatzen bazituen ere, azken urteetan Konfederalismo Demokratikoa izan da proposatu duen proiektu politikoa. Horren arabera, ez da estatu egiturarik behar gizon eta emakume kurduen askatasuna lortzeko.\nKurdistan Democratic Party (KDP)-ren buru eta Hego Kurdistango lehendakari Masoud Barzani eta PKKren arteko harremanak ez dira inoiz onak izan, eta batasun faltaz gain, kurduentzat proiektu politiko ezberdinak dituztela agerian geratu da beste behin ere.\nTurkiako lehen ministro Erdoganek ere gogor kritikatu du erreferendumaren deialdia, eta atzeratzeko eskatu du behin baino gehiagotan. Barzanik berak erantzun du ez dela egun bakar bat ere atzeratuko erreferenduma.\nKanal honetan artxibatua: Kurdistan


Piperrak Erriberako punk musika taldea da. 1990eko hamarkadan bi disko kaleratu zituzten. Haien kantetan koro asko eta melodia errepikakorrak sartzen dituzte. Errebindikazioak jai doinuan bildurik, taldea desegin ostean ere (1999) maiz entzuten ziren haien kantak herriko jaietan. 2007ko urtarrilaren 13an eszenatokietara itzuli ziren, lehen kontzertua Hatortxu Rocken eginez. Lehengo taldetik mantendu ez zen bakarra gitarra-jotzailea izan zen.\nPiperrak Erriberako punk musika taldea da. 1990eko hamarkadan bi disko kaleratu zituzten. Haien kantetan koro asko eta melodia errepikakorrak sartzen dituzte. Errebindikazioak jai doinuan bildurik, taldea desegin ostean ere (1999) maiz entzuten ziren haien kantak herriko jaietan. 2007ko urtarrilaren 13an eszenatokietara itzuli ziren, lehen kontzertua Hatortxu Rocken eginez. Lehengo taldetik mantendu ez zen bakarra gitarra-jotzailea izan zen. (eu)\nbaxua, bateria eta gitarra\nPiperrak en Durango.jpg\nJosetxu, Txitxarro, Rufo, Fermin


Gerra Aurpegia Jartzeko Garaia Da Martech Zone\nLarunbata, abenduaren 20, 2008 Igandea, maiatzaren 29, 2016 Douglas Karr\nSaltzaile baten eta hurbilenaren artean aldea dago. Bikaina naizela uste dut saltzaile, baina ikaragarria hurbilago. Badakit konpromiso handiak saldu ditudala, baina ez nintzen sekula bultzatu nuen mutila izan tinta (kontratua sinatzea). Ez zait gustatzen kontratuaren tamaina atzera botatzea edo irtenbidea lehenago sinatzeko presioa egitea. Zorionez, aukera horiek gozatzen dituzten talentuz inguratuta nago nire lanean.\nGure itxitzaileek bezeroarekin dituzten aukerak, gure aplikazioaren abantailak eta azkar salmenta osatzeko beharrezko presioa egin dezakete. Hori manipulazioa dirudi. Ados nago, gure bezeroen arrakasta benetan aldatzen ari ginela pentsatuko ez banu.\nIdentifikatu dugu konpromisoa zenbat eta handiagoa izan eta zenbat eta lehenago hasi, orduan eta azkarragoa izango dela inbertsioaren itzulera gure bezeroarentzat, beraz pozik gaude biak epe luzera. Aurkakoa ere antzeman dugu: gure bezero txikienek arreta gehien eskatzen dute eta emaitzak ez dira laster etorriko. Bezero handi batek astean balioa ikus dezake; bezero txikiak hilabeteak behar izan ditzake.\nAtzeraldi baten pisua erabat gainean dugula, urtea ixteko dolarrak dituzten konpainiekin erronka dugu, baina benetan inbertsioarekin gugan fidatzera behartu behar gaituzte. Enpresek nahiago lukete batere gastatu eta hazkunderik ez izateko arriskua dirua galtzeko aukerarekin gastatzea baino.\nHau behar duzu hurbilago. Hurbilago batek ez txikitu prezioak salmenta lortzeko, jantzi zuten gerra aurpegia eta salmenta ixteko irtenbidea desafiatu.\nAste honetan ekintzan ikusi dut. Gure blog plataformak erabat onuratuko lukeen irtenbide batekin lan egiten aritu gara, baina sinatzerakoan oinak arrastaka daramatzate. Kontratuaren tamaina aurrekontu orokorraren zati bat da eta, beraz, ez da inolako asmorik. Inbertsioaren errentagarritasuna beste ahaleginak baino askoz ere handiagoa izango da.\nGure gertuagoak jantzi zuen gerra aurpegia eta borrokara joan zen. Haien egungo estrategia ikertu zuen, eta gogora ekarri zuen jada denbora eta energia asko inbertitu zutela emaitzarik ekarri ez zien estrategia batean ... nada ... eta gu ginela aldea. Zenbat eta gertuago egon elkarrizketarekin galdera egokiarekin, "Nahi al duzu huts egin duzun estrategiarekin jarraitzea edo irabazteko estrategia batean inbertitzea gurekin?". Itxi!\nGogorra dirudi, baina garai gogorrak dira. Enpresek 2008ko aurrekontuak hustutzen dituzte oraintxe bertan, beraz, salmentak etorriko zaizkizula eta atzeraldia ez da arazo handirik izango.\n2009an, hobe duzu gerra aurpegia jartzea, agian existitzen ez diren aurrekontuen dolarrei aurre egin beharko diezulako! Ziurtatu itxiturak kontratatzen dituzula - ez saltzaileek - eta kalterik gabe irteten zarela. Gure salmentako langileen talentua oraintxe gure errekor hazkundea bultzatzen ari denaren zati handi bat da eta 2009an etengabeko hazkundea emango digu.\nTags: itxierametalezko jaka osoaperspectivasalmenten komunikazioaSalmenten Gaitasunagerra aurpegia\nHigiezinen merkatu gogorraren merkaturatzea\nEnpresa Txikien Marketina\nDec 22, 2008 at 12: 38 AM\nAgian, polita izango litzateke bezeroak beldurtuko lituzkeen gerra aurpegiaren aurrean gorputz armadura gertuago jartzea. Ixteak ez du zertan mingarria izan bezeroarentzat.\nDec 22, 2008 at 12: 49 AM\nArmadurak ez du salmenta ixten lagunduko, SBM! Ez dut nahi irtenbide bat beldurtzea edo beldurtzea. Beldurra emozio paralizatzailea da, batez ere negozioetan.\nAitzitik, lasaitu egin nahi ditut. Ekonomia honekin ikusten ari garen arazoa da negozioak eusten ari direla, baita aurrera egitea interesatzen zaienean ere. Salmentek beldur horren bidez borrokatu behar dute.\nEskerrik asko elkarrizketan gehitzeagatik.\nDec 22, 2008 4-en: 04 PM\nIkaragarria da norbaitek REAL munduan negozioei buruz hitz egiten entzutea. Entzuten dudana Twitter hau da, eta FriendFeed hori eta marketina sare sozialen webguneen bidez. Emaidazu atsedena, negozio jabe gehienak oso lanpetuta daude Twitterrekin, saltzeko produktuak dituzten enpresek salmenta prozesua ulertu behar duzue mutur batetik bestera, eta horrek ixtea dakar, eta ixtea artea da. ezin beldur izan. Gogoratu, inoiz esan dezaketen okerrena ezetz dela, eta hori BAItik gertuago dagoen beste bat besterik ez da !!!!\nDec 22, 2008 4-en: 28 PM\nEskerrik asko Preston! Arrazoi duzu - zure baliabide onenak gehien behar diren tokietan inbertitzea da.\nDec 22, 2008 6-en: 08 PM\nSeth Godin barne, marketin guru guztiei egiten diodan galdera da zer egin daitekeen tokiko negozio txikira eta ertainera iritsiko den zure produktua merkaturatzeko? Orain, utz iezadazu niri aurrekari pixka bat ematen, 17 urte inguru Finantza Zerbitzuen Industrian lan egin dut NYCn. Nire lana zehazki dirua biltzea eta kudeatzea zen. Kudeatutako milioiak bildu ditut bi bidetatik: inbertsio indibidualentzako mintegiak antolatzea eta negoziazio publikoko enpresetako zuzendari hotzak. Nire kontu handiena 45 milioi izan zen ... ez da txantxetan. Orain, web diseinu enpresa bat daukat, 3,000 $ edo gehiago kostatzen duten guneak diseinatzen dituena. Zein litzateke negozio jabe gehiago ezagutu eta ixteko aukera emango didaten aholkua? Klik bakoitzeko ordaintzen saiatu naiz, alferrikakoa. Sare sozialen sareko sareak ... bai, hori da G de G (Guru to Guru) deitzen diodana. Hotz-deiak ia bezero guztiak ekarri dizkit, ahoz ahokoa izan ezik. Emaidazu joera berria eta freskoa….\nDec 22, 2008 6-en: 14 PM\nBarkatu, mesedez, "haien" idazketa ... "egon behar du"


Emakumeok iraultzarako prest gaude | LAB SINDIKATUA\nEmakumeak Martxoak 8 Emakumeok iraultzarako prest gaude\nEmakumeok iraultzarako prest gaude\nEuskal Herriko Koordinadora Feministak agerraldia eman du gaur Bilbon. Bertan salatu du urteak daramatzagula krisian, eta eskubideen galera eta ezberdintasunen areagotzea askoz ere makurragoak izaten direla emakumeon kasuan. Horregatik, beharrezkoa da logika kapitalista eraldatzea, pertsonak eta natura nola esportatu eta esplotatu pentsatzeari utzi eta bizitzaren iraunkortasuna nola bermatuko dugun pentsatzen hastea. Feministok horretarako prest gaude. gure bizitzen eta erabakien protagonista izaten jarraituko dugu. Gizartea eraldatzen segituko dugu.\nEuskal Herriko Plataforma feministak-en irakurketa\nElkarrekín, askotarikoak, saretuak\nPatriarkatua eta kapitala, aliantza kriminala\nUrteak daramatzagu krisian, eta ekonomia ez ezik, sistema osoa dago krisialdian (ekologia, zaintzak, elikadura, behartutako migrazioa,..); eskubideen galera eta ezberdintasunen areagotzea askoz ere makurragoak izaten dira emakumeon kasuan: soldaten arteko aldeak, lanaldi erdirako postuek, kontziliazioak, pobreziak eta prekarietateak andreon aurpegia dute. Ekonomia kapitalistak gizarte-zerbitzuak murrizten ditu, eta anker jokatzen du gurekin, prestigiorik gabeko lanak, zaintzak eta, ondorioz, sistemak etenik gabe erasotzen duen bizitzaren iraunkortasuna bera gure gain utziz. Aurrerantz ihes egitea da sistema neoliberalaren eta horri eusten dioten gobemuen -EAJrena tarteko- erantzun bakarra: ihes egitea, kapitalaren onura eta pertsonen kaltea baino ez dakarten merkataritza librerako hitzarrnenen (TTlP), Ian-erreformen eta pribatizazioen bidez.\nHorregatik, haien ihesaldien aurrean, beharrezkoa da logika kapitalista eraldatzea, pertsonak eta natura nola esportatu eta esplotatu pentsatzeari uztea eta bizitzaren iraunkortasuna nola bermatuko dugun pentsatzen hastea. Geldiarazi egin behar dugu enpresa erraldoien boterea; esplotazioaren eta indarkeriaren aurrean, elkartasunean, autogestioan eta babes-sareetan oinarritu behar dugu, kapitalak eta merkatuek aurrera egiten segitzea ekidingo badugu.\nBakerik ez emakumeontzat\nGarai iluna bizi dugu: gerra eta militarizazioa planeta suntsitzen ari diren garaia. Egoera honetan, emakumeon gorputzak hondatzen eta bortxatzen dituzte, eta gerrarako armatzat erabili. Gaur eta hemen, emakume kurduen borroka ekarri nahi dugu gogora. Haien herritik irten zen, orain urtebete, Emakumeen Mundu Martxako karabana, beren gorputz eta lurraldeen autodeterminazioaren alde borrokatzen diren andre kurduei babesa erakuste aldera. Geroztik, Turkiako Gobemuak are gogorrago jo du herri kurduaren kontrako erasora. Gogoan izan nahi genituzke, bereziki, urtarrilaren 4an polizia turkiarrak erail zituen hiru aktibistak; tartean, Mundu Martxako antolatzaile Séve Demirr eta era berean Bertha Caceresen erailketa ere salatu nahi dugu, giza, herri indigena, nekazari eta emakumeen eskudideen aldeko defendatzaile amorratua izan dena.\nEzin dugu beste alde batera begira segitu, noiz eta Europa inoiz bizi izan duen krisi humanitario gordinena jasaten ari denean, agintariek harresiak baino babesten ez dituztenean eta politika arrazistak ezartzen dituztenean, maiz, emakumeok eta sexu-erasoak aitzakia hartuta. Behartutako migratzaileek, hala tratatzen ez baditugu ere errefuxiatu politiko esaten diegun emakume horiek, muturreko indarkeria pairatzen dute gerratik ihesean, beren burua eskaintzaile onenari salduta, esklabo bihurtuta edo militarrek, mafiek eta gizonezko errefuxiatuek bortxatuta. Eta zeresanik ez baliabiderik ez dutelako eta dena delakoagatik gatazkaren erdian geratzea baino ez duten horiez.\nGerra ankertu egiten da emakumeekin. Dena den, bakea ez da lortzen indarkeria hori, alegia, gatazka arrnatua desagerrarazita soilik. Euskal Herrian ikus dezakegu hori: hemen ustezko bake eta norrnalizazio politikorako prozesu batean bizi gara, baina hitz egin al dezakegu benetako bakeaz? Emakumeon eskubideak sistematikoki urratzen dituzte, eraso egiten digute eta erail egiten gaituzte. Hori kontuan hartuta, Hemen ez dugu bakerik.\nJakin badakigu indarkeria matxista ez dela kolpe eta hilketak soilik, badakigu estrukturala dela. Sistema jakin batean oinarritzen da; hain zuzen ere, emakumeok beldurra izateko sozializatzen gaituen eta gure gorputzak ahul eta gizonezkoenak oldarkor jotzen dituen sistema batean. Indarkeria matxista ez dago isolatuta, sistemaren era askotako indarkeriei lotuta baizik. Hori dela eta, Mugimendu Feministak bere hastapenetatik egin du borroka sistema patriarkal eta kapitalistaren eta haren adierazpen ororen kontra, izan emakumeen probrezia, arrazakeria, indarkeria matxista, heterosexismoa, eurozentrismoa, esklabotza edo inperialismoa. Gizartearen mobilizazioaren bidez egin du, eragile eta politikariak interpelatuz eta neurriak exijituz.\nGuk argi daukagu: gure bizitzen eta erabakien protagonista izaten jarraituko dugu. Gizartea eraldatzen segituko dugu. Eta elkarrekin, aliatuta eta saretuta egingo dugu hori, Euskal Herriko Mugimendu Feminista batuta eta irau1tzarako prest baitago! Horregatik, martxoaren 8aren ondoren, beste hitzordu bat dankagu apirilaren 9an: Gasteizko manifestazio nazionala. "11 eraso, 12 erantzun, Feministok Prest" lelopean hartuko dugu kalea, eta elkarrekin erantzungo diogu indarkeria sexistari.\nFEMINISTOK lRAULTZARAKO PREST! Elkarrekin, askotarikoak eta saretuak.\nEuskal Herriko Plataforma feministak


Eskubideak urratzen dituen lan deialdiak eteteko eskatu dau Kontseiluak - bizkaie.biz\nBizkaie! 2021-10-01 12:16 Euskerea berbagai\nNafarroako oposizinoetan, eremu mistoan eta ez-euskaldunean euskereak ez dau punturik emoten.\nGaragarrilean Iruñean egindako manifestazinoa (argazkia: Kontseilua) | Ikusi handiago | Argazki originala\nNafarroako Gobernuak erizainen 424 lanpostu beteteko deialdi publikoa zabaldu dau, baina, Euskalgintzearen Kontseiluak salatu dauenez, euskerea baztertuta dago beharginak aukeratzeko prozesuan. Legeak ezarten dituan eremu mistoan eta eremu ez-euskaldunean, euskeraz jakiteak ez dau punturik emoten, ez da kontuan hartzen. Ingelesa, frantsesa eta alemaniera jakiteak, ostera, badau balioa.\nKontseiluak gogora ekarri dau euskerea Nafarroako berezko hizkuntzea ez eze, ofiziala be badala. Ingelesa, frantsesa eta alemaniera, kontrara, ez dira ez berezkoak ez ofizialak Nafarroako Foru Erkidegoko ezein eremutan. Hortaz, erizainen oposizinoetan euskereari baliorik ez emotea hizkuntza eskubideen urraketatzat jo dau.\nOposizino horretan jazo dana ez da barria Nafarroan, euskalgintzako eragileek behin baino gehiagotan salatu daben politikearen ondorioa da. Urtea amaitu baino legen, Foru Erkidegoan mila langile ingururentzako deialdiak egingo dirala aurreikusi dabe, eta, orain arteko arauei eutsi ezkero, hizkuntza eskubideen urraketak betikotu egingo dirala dino Kontseiluak.\nHorrezaz gan, herritarrek osasun-arreta duina jasoteko daben eskubidea be dudan jarten dala salatu dau Kontseiluak, euskaldunek arazoak izango dituelako euren hizkuntzan berba egiten daben profesionalak topetako. Europako Kontseiluaren gomendioen kontra egiten dau horrek, Kontseiluko idazkari nagusi Paul Bilbaoren arabera, osasun-asistentzia berezko hizkuntzan jasotea garrantzitsua dalako.\nBilbaok azaldu dau lan deialdietan euskerea baztertzearen estrategia Nafarroako Gobernuaren sasoi ilunenetatik datorrela. 2000n hasi ei zan orduko gobernua euskaldunen eskubideak urratzeko estrategia indarrean jarten. Euskereari prestigioa kentzeko eta euskerea bera desagerrarazoteko politika bortzitzean kokatu behar dogu, dino Kontseiluak.\nHizkuntza eskubideen urraketea amaitzeko, administrazinoan euskerea arautuko dauen dekretua beharrezkotzat jo dau Kontseiluak. Alderdi politikoei gitxieneko adostasuna eta irmotasun handiagoa eskatu deutse Paul Bilbaok


“Vivir defendiendo derechos. Eskubideak defendatzen bizitzea” erakusketa:\nBrigadas Internacionales de Paz eta Mundubat elkarteen “Vivir defendiendo derechos. Eskubideak defendatzen bizitzea” erakusketa ikusgai egon da Burlatako Kultur Etxean. Erakusketak ondo merezitako aitortza egiten die indarkeria eta arrisku egoerei aurre eginez, egunerokoan eskubide zibil, politiko, ekonomiko, sozial, kultural eta ingurumenekoen alde lanean ari diren pertsona, erakunde eta komunitateei. Erakusketak 5 herrialdetako 20 defendatzaileren esperientziak biltzen ditu: Mexiko Honduras, Guatemala, Kolonbia eta Palestina.\n- Erakusketaren katalogoa.\n- Erakusketaren irekiera-bideoa. Parte hartzaileak: Fernando Vaquerizo (Mundubat) eta Alexandra Bermúdez (Giza Eskubideen defendatzailea).\n“Ni, aktibista” solasaldia:\nZenbait pertsona aktibista Baluarten elkartu dira giza eskubideen defentsan inguruko beren bizi-testigantza kontatzeko. “Ni, aktibista” solasean ahots izan dira: Fátima Djarra Sani (Flor de África), Itxaso Antoñana Azcárate (ANAS), Jared Andino Avila (CEAR) eta Jossue Pineda Palada (CEAR). Solasaldiari sarrera Fernando Armendarizek (Nazioarteko Babesa Nafarroa) egin dio. Mahai-ingurua Nafarroako GGKEen Koordinakundeko kide den Marian Pacualek gidatu du.\n- Topaketaren laburpen-bideoa.\n“Giza Eskubideen aldeko artibismoa” tailerra:\nNoaingo Zentzumenen Parkean kokatua dagoen Lorenea Zentroan giza eskubideen aldeko artibismo tailer bat antolatu da Irantzu Lekue artista eta aktibistak zuzendua. Irantzuk arte garaikidea lantzen du bereziki, arte soziala, arte kontzeptuala, artibismoa eta arte irisgarria instalazio artistikoen, bideoarteen, pinturaren eta eskulturaren bidez. Gizartearekiko kontzientzia nabaria da bere lanetan. Teknika ezberdinen bidez, emakumearen izatea, bidegabekeria sozialak, klima aldaketa, bizitza eta heriotza eta izatea bera landu ditu. Tailerrera hurbildu diren pertsonek artearen bidez giza eskubideen urraketak salatzeko burutu diren proiektuak ezagutzeko aukera izan dute. Tailerrak, helduei nahiz haurrei zuzenduak, alderdi praktiko bat ere izan du. Lanketa praktiko hori izan da gero ikastetxe, elkarte eta herritar orok parte hartu ahalko duen proiektuaren hasiera. Proiektuaren asmoa Noaingo Zentzumenen Parkean klima aldaketaren kontrako instalazio erraldoi bat ezartzea da (proiektua atzeratu egin da COVID-19ak eragindako Estatu Alarma dela eta).\n- Tailerraren laburpen-bideoa.\n"PERTSONAK GARA". JARDUERAK "Haurren eskubideak" webinar\n(diciembre 2021) Harrapatuta. Haurtzaro esplotatuak\n(2021eko abendua)"Solo un metro de distancia" antzezlana\n(2021eko azaroa)“Preso dauden pertsonak. Beren eskubideak?”\nwebinar (2021eko urria)"Osasun Mentala eta Giza Eskubideak"\nwebinar (2021eko iraila) "Harrera-familia"\nwebinar (2021eko ekaina) "Bizikidetza gorrotorik gabe idazten da"\nwebinar (2021eko maiatza)"Duintasunez hiltzeko eskubidea" webinar\n(2021eko martxoa)GGEEen Aldarrikapen Unibertsal Irisgarria\n(2021eko otsaila) Giza Eskubideen defentsan


Online jokoa: MechRage\nMechRage online - free nabigatzailean oinarritutako online real-time estrategia (generoa SciFi), apokaliptikoa mundu etorkizuneko jokalari zein murgiltzen da. Hona hemen robot borrokatzeko, zure oinarria eraiki eta askoz gehiago ... Online jokoa MechRage ez Jokoaren instalazioa bezeroaren behar eta ia edozein nabigatzailetan erabilgarri dago\nMechRage online - free nabigatzailean oinarritutako online real-time estrategia (generoa SciFi), apokaliptikoa mundu etorkizuneko jokalari zein murgiltzen da. Hona hemen robot borrokatzeko, zure oinarria eraiki eta askoz gehiago ... Online jokoa MechRage ez Jokoaren instalazioa bezeroaren behar eta ia edozein nabigatzailetan erabilgarri dago Jokoa, Izen-ematea MechRage hau hasteko behar duzun guztia: Hasierako orrian, non eremu egokiak, idatzi nahi duzun erabiltzailearen e-mail izen-emate orria. elektronikoa (e-mail) eta pasahitza. Ondoren, arauak adosteko, eta sakatu "Izena eman" botoia. Facebook edo Google kontu erregistratua bada, mahai bat erabili ahal izango da. Tab "Sarrera" (izen-emate orria) joan, sartu beste zure kontu dagoeneko erregistratuta, egin klik "Login" eta Izen-ematea MechRage joko baino gehiago! Jokoen web orrian izango da, hasiera batean atzeko jokoan informazioa, hura irakurtzeko. Ondoren, egin klik goiko ezkerreko izkinan ikonoa Profile zure profila leihoa ireki, bertan editatu ahal izango duzu: zure avatar igo, ongietorri-testu bat idatzi, jaiotze-data, sexua aukeraketa eta egoitza ezartzeko. Leiho honetan "Holiday" funtzio bat da (funtzio hori bera zehatz-mehatz idatzita). Gain, hori guztia, ezin duzu beharrezko aldaketa pasahitza edo kontua guztiz ezabatu nahi badu. Beno, orain dela joko kontua sortu da, joko MechRage online jolasten hasteko dezakezu. Hasierako etapa MechRage online jokoa ez da, jokalari bat eraikin nagusia (eraikinaren oinarriaren bihotza da) eta 85 langile free base handi bat eskaintzen. Horrez gain, lehen beharretarako da dagoeneko eskuragarri 2000 silizioa eta titanio (jolasak), eta 100 urre tabernak (jokoaren moneta). Gold, eta "benetako" erosi nahi izanez gero. Beraz, jokoa online MechRage erreproduzitzeko hasi behar ahalik eta azkarren bere oinarria apurtutzat. Lehenik eta behin, Batzar dendak eraikitzeko eta bere langileak prestatzeko "biltzeko." Trebakuntza ondoren, baliabideen bilduma joan ahal izango dute. Baliabide nahikoa, eraikin nagusian 2 maila hobetu behar da, beharrezkoa da, beraz, zentral bat eraiki izan dugu. Gainera eraikin nagusian eta botere joko MechRage konektatuta eraikin, hala nola biltegiak, Titanium Dorrea, fabrika Defentsibo Spetsfabrika, Kremnelomnya, Gerra Factory eta SIC ditu. Full Base behar dira eraikin horiek guztiak. Beraz, hori guztia eraikitzeko saiatzeko aukera izango dute. Baina kontuan hartu eraikin guztien maila ez du eraikin nagusia baino gehiago maila! Eraikin nagusian 5 maila iritsiko da, ez dago Tipping puntu bat dator. Duen norabidea, bere oinarri eraikitzeko, erasoa (off-base) edo defentsa (Def-base) zehazteko beharrezkoa izango da. Eta, gainera, behar SRC (Research Center) eraikitzeko, beharrezkoa da komandante bat aukeratu eta bere bertsio-berritze arakatzeko. Commander - unitate berezia armada eraman ahal izango da, nabarmen, saritutako aukerak handitzeko. Batailak irabazi esperientzia puntuak, eta horrek hobetu egingo du bere parametroak (abiadura, armadurak, adimena, eta energia) jasoko du. Horrez gain, parte hartu ahal izango duzu borrokatzen txapelketak, hilkor combat Biografien (horietako bakoitzak zuzeneko jokalari bat egiten du rola) bat egiten duten lekuan. Hala nola partidetan nahiko saria da askoz-beharrezko baliabideak zenbatekoa duin bat. Erasoa, eta erabilera anitzeko defendatzaile: honako klase Commander aukeratu ahal izango duzu. Erasotzaileak, batez ere, erasoak erabiltzen, euren oinarria babesteko aukera mugatua da; Universal - beste bien arteko lurrean erdiko bat; Defendatzailea - aliatuek, oinarrizko defentsa eta laguntza optimoa, baina erasoa ahula da. Beraz, erabaki nola play MechRage. Bere Txapelketa arte komandante (Grenade Launcher, Titanium ezkutua, Gun Laser, Laser ezkutua, Flame Thrower eta Ogneschit), hala nola, beste xehetasun bat bakarrik Txapelketa, eta ondorioz,, baina gudu-, ez dira zenbatuko. Joko ditu, besteak beste, borroka-unitate: Warriors, Eraispenak, Defenders, Tank, Spy, Watch, Geziak, eraispena eta garraiolariak. Guztiak dira militar eta defentsa landareak eraiki ahal izango da, Eraikin Nagusia Level 5 iritsi. Maila berean 5 iritsi, sartu edo dezakezu aliantza bat sortu. Aliantza erraza joko honek. Eta hori ez da joko honen muga ... Oro har, MechRage oso polita eta dibertigarria, joko esperientzia oso atsegina bat sortzen! Proba ezazu! Baina lehenengoa MechRage profila online! JolastekoMechRage\nBideoak eta screenshots Partida MechRage


Jatorria dela-eta — Eibar.ORG | Eibarko peoria\nHemen zaude: Hasiera / Blogak / Nire uste harroan / Jatorria dela-eta\nXabier Mendiguren 2005/12/20 16:01\nGarai honetan irakurri gabeko liburuak pilatzen zaizkit ohe ondoan. Aurten, kasualitatea, bi, izenburu bera dutenak: "Orígenes". Titulu bera, baina eduki guztiz diferentea.\nBata Xabier Peñalver arkeologoak idatzi duena, Euskal Herriaren historiaurreaz, ia bostehun orritan, eta Txalapartak argitaratu berri duena. Peñalver Aranzadi zientzia-elkartean aritu da urtetan, mila indusketatan zaildua da, eta ikerketa guztiz interesgarriak kaleratu ditu, antzinako ehorzketa-moduez eta abar.\nPeñalverrekin izan dudan topaketa bakarra ez daukat ahazteko, berak erakutsi baitzigun, taldetxo bati, Ekaingo kobazuloa: hago zaldia, hartza eta bere kumea... Gogoan daukat leizean sartu aurretik emandako azalpen eta oharretan bota zigun mehatxua: inork estropezu egiten bazuen, jo zezala lurra muturrez aurrera, baina inola ere ez zezala paretarik ukitu bere eskuekin. Espeziearen bizi-senaren kontrakoa da agindu hori, noski, baina hori aditu eta gero kontu gehiago izango genuen ezer ez ukitzeko.\nEgia aitortuko dut: liburua irakurtzeko baino gogo handiagoa neukan argitaletxearen oparia eskuratzeko: Praile Haitz leizean berriki aurkitu duten eskulturatxoaren kopia eskalazko bat, orain dela 15.000 urte emakume itxuraz harri beltzean egina, soka eta guzti lepotik zintzilik erabiltzekoa. Halaxe erabili dut aste pare batean, baina aurreko batean, igerilekuan-edo, galdu egin zitzaidan. Liburua irakurri beharko dut orain...\n"Orígenes" izeneko bigarrena Amin Maalouf idazlearena da. Aspaldian Frantzian bizi eta frantsesez idazten duen sortzaile libanoar honek milioika irakurle xarmatu eta xaramelatu ditu bere eleberri historikoekin: "Leon afrikarra", "Samarkanda", "Taniosko haitza"... Hizkuntzaren erabilera egokia, tramaren eraikuntza zaindua, gogoetagai mamitsuen planteamendua eta beste dohain batzuk aipa daitezke, baina nik azpimarratuko nuke, goxotasunari uko egin gabe, irakurlea ez duela ergeltzat hartzen eta literaturaren duintasunari ez diola uko egiten (nobela historikoa lantzen duten askok eta askok esan ezin dutena).\nMaalouf-en ezaugarri nagusia, baina, ekialdearen eta mendebaldearen arteko elkarrizketa lantzea da, bera ere zibilizazio bien harremanaren emaitza den aldetik. Obra honetan, berriz, fikzioa alde batera utzi eta bere familiaren erroetan murgildu da; Libano, Kuba, Frantzia... Ezin dizuet gauza handirik aurreratu, oraintxe hasi naizelako irakurtzen. Ea Gabonetako oporretan...


Hamm - Wikipedia, entziklopedia askea.\nHamm Alemaniako Ipar Renania-Westfalia estatuan dagoen hiri bat da. Ruhr eskualdearen ekialdean dago, Dortmund udalerritik hurbil. 2010ean 181.783 biztanle zituen.\nCoesfeld (en) , Warendorf District (en) , Soest (en) , Unna (en) , Ahlen eta Welver\n179.111 (2019ko irailaren 30a, 2019ko urriaren 31)\n91.087 (%50.9) (%Adierazpen errorea: Ustekabeko / eragilea)\nOranienburg, Afyonkarahisar, Bradford, Chattanooga, Kalisz, Mazatlán, Toul, Crotona, Santa Monica eta Berlin-Mitte\n3 Datteln-Hamm Canal\nHam hitzak "izkina" esan nahi du aleman zaharrean, izan ere Lippe ibaiak eta Ahse errekak bat egiten duten izkinan baitago hiria. Garai batean thom Hamme izena izan bide zuen, baina azkenik gaur egungo Hamme-ra eraldatu da.\nHamm hiria 1226ean Adolfo I.ak Markeko kondeak sortu zuen, ondoren Mark konderriko hiriburua ian zelarik. 1262an hiri titulua jaso zuen. 1469an Hansa Ligako kide bilakatu zen. Garai hartan inguruko herri garrantzitsuenetakoa zen, gaur egungo Ruhr-eko hiriak herrixkak baino ez baitziren.\n1933an Datteln-Hamm Canal ubidea bukatu zuten, izenean aipaturiko bi hiriak lotzen zituena. Bigarren Mundu Gerrako bonbaketek hiriaren %60a suntsitu zuten, tartean eraikin historiko gehienak. 1974ean Bockum-Hövel eta Heessen udalerriak anexionatu zituen.\nDatteln eta Hamm elkartzen dituen ubidea da. Hamm hirian bertan hiru kai daude, ubideetako kaien artean Alemaniako bigarren kai handiena osatzen dutelarik. Itsasontziek urtero 1'4 milioi tona material mugitzen dute Hammen. 47'2 kilometrotako luzera du eta 6'8 metrotako desnibela.\nKoblentza ondorengo hiriekin senidetuta dago:\nNeufchâteau (Vosges) (Frantzia) (1967)\nSanta Monica (California) (AEB) (1969)\nShipley (West Yorkshire) (Erresuma Batua) (1976)\nChattanooga (Tennessee) (AEB) (1977)\nMazatlán (Mexiko) (1978)\nToul (Frantzia) (1987)\nOranienburg (Alemania) (1990)\nKalisz (Polonia) (1991)\nAfyonkarahisar (Turkia) (2006)\nHammgo Udal webgunea (Alemanez)\nAzken aldaketa 24 iraila 2021(e)an, 15:17(e)tan\nOrriaren azken aldaketa: 24 iraila 2021, 15:17.


Rodrigo Semenez Arradakoa - Wikipedia, entziklopedia askea.\n(«Errodrigo Ximenez» orritik birbideratua)\n1209 - 1247\nLyon, 1247ko ekainaren 10a (76/77 urte)\napaiz katolikoa, historialaria, gudaria, politikaria, ez-fikzio idazlea eta eruditea\nRodrigo Semenez Arradakoa (Gares, 1170 - † Vienne, 1247ko ekainaren 10a) elizgizon eta historialari nafarra zen. El toledano izenez ere ezaguna, Toledoko artzapezpikua izan zen.\nGaztaroan Boloniako Unibertsitatean ikasi zuen. Gero Osmako apezpiku (1208) eta Toledoko artzapezpiku (1209) bihurtu zen. Toledon katedral berriaren lehenengo harria jarri zuen.\nToledotik itzal handia izan zuen Alfontso VIII.aren eta Fernando III.aren erreinaldietan. Palentziako unibertsitatea sortu zuen. 1212ko Navas de Tolosako guduan Alfontso VIII.ari lagundu zion eta kronikari bihurtu zen.\n1214an erregeak Milagroko gaztelua eman zion eta baita inguruko eskualdea ere.\n1217an, Honorio III.a aita sainduak gurutzada bat antolatzeko agindua eman zion. Horrela Caceres (1217) eta Requena (1218) eraso zituen baina ezin zituen konkistatu.\n1231an, Fernando III.a Gaztelakoa erregea zela, Quesada eta Cazorla hartu ziten. 1238an, Jaume I.a Aragoikoak Valentzia okupatu zuenean, Toledorako aldarrikatu zuen.\nLyonen hil zen, Inozentzio IV.a aita saindua ikusi eta bueltan zeudela.\nWikimedia Commonsen badira fitxategi gehiago, gai hau dutenak: Rodrigo Semenez Arradakoa\nOrriaren azken aldaketa: 24 martxoa 2018, 11:42.


12.000€ eragileen proiektuak bultzatzeko — Udalbiltza\n12.000€ eragileen proiektuak bultzatzeko\nUdalbiltzak bultzada eman die Euskal Herriko kohesioa sustatzen duten lau proiekturi: EHKO Agro-ekologia, UEU, Gastibeltza Filmak eta Euskarabentura\n2018 urtean berrekin zion Udalbiltza Partzuergoak Euskal Herriaren kohesioan baikorki eragiten zuten proiektuak sustatzeari, 10.000€ko partida batekin. Aurten, 12.000€-ko partida emendatua bideratu du euskal erakunde publikoak elkarte, kolektibo eta eragile ezberdinek garaturiko egitasmoak babesteko. Lehen fasean, EHKolektiboa, UEU, Gastibeltza Filmak eta Euskarabentura elkartea izan dira laguntzaren jasotzaileak.\nIntxauspe: Aurten, Udalbiltzaren babesa jaso duten ekinbideek, euskal eremu ezberdinetako herritarren artean elkarlana sendotzeko duten indarrarengatik nabarmentzen dira.\nProiektuen berritasuna, Euskal Herriaren kohesioan duten eragina eta haien gauzapen eremu geografikoaren ezaugarritzeak hartu dira kontuan. Luis Intxauspe, Udalbiltzako Lehendakariak dioenez, “Aurten, Udalbiltzaren babesa jaso duten ekinbideek, euskal eremu ezberdinetako herritarren artean elkarlana sendotzeko duten indarrarengatik nabarmentzen dira, eta horixe bera da Partzuergoak areagotu nahiko lukeena datozen urteotan”. Proiektu bakoitzak alor ezberdinetatik egiten dute haien ekarpena Intxausperen arabera: “Agro-ekologiatik, ikerkuntzarainoko eta ikus-entzunezko ekoizpenetik, euskaldun gazteen saretzerainoko bidea egiten dute lehen fase honetan sustatu diren proiektuak”.\nAgro-ekologiaren esparruko ekoizle eta kontsumitzaileak biltzen dituen EHKOlektiboak muga administratiboez gaindi, Euskal Herriko nekazari eta abeltzainak elkartzeko eta topaketa sektorialen bidez aurrerapausoak modu koordinatuan emateko apustua egiten du. Aurten, zazpi lantalde osatzea du xede: artzaiena, behi-esne ekoizleena, sendabelarrena, baratzezainena, frutazainena, erlezainena eta ziurtapen-teknikariena.\nUdako Euskal Unibertsitateak (UEU) Ikergazte Nazioarteko euskarazko ikerkuntzaren inguruko III. kongresua ospatuko du Baionan maiatzaren 27, 28 eta 29 bitartean. Sarietako bat Udalbiltza Partzuergoak eskainitakoa izanen da.\nGastibeltza euskal ekoizpen eta banaketa etxeak, Josu Martinezek zuzenduriko Anti filma laburra aurkeztuko du laster, Euskal Herriko txoko ezberdinetako partaideekin —aktore, teknikari…— ekoizten ari dena, eta euskararen erabilpena eteko eskoletan baliatzen zen zigortze-sistema ardatz duena.\nAzkenik, Euskarabentura elkarteak, ekimenaren bigarren udako espedizioa abiarazi du, euskal lurralde guztietako eta diasporako 120 gazte euskaldun elkartu eta hilabete batez, Euskal Herria geografikoki, historikoki eta noski, kulturalki, punta batetik bestera zeharkatzeko.\n2018 urtean, bederatzi ekinbide babestu zituen partzuergoak: Elorri Kultur Elkarteak antolaturiko Iparra-Hegoa dinamika, Euskal Moneta Zuberoan hedatzeko kanpaina, Sortzen Ikasbatuazen Ikasle euskaldun eleaniztunak hezteko hazkuntza proiektuaren gida praktikoa, Azia elkartearen Zuberoako gazteen lanbideen gida, Argantzungo Ikastola, IENER kooperatibak gidaturiko metanizazioaren inguruko ikerketa, Mauleko Zinka Bizirik elkartearen azpiegituren hobetzea, Etxabarrengoa elkartearen Orreagako gudaren inguruko unitate didaktikoak eta Mugak Apurtu elkartearen urteko ekintzak.


Gizarte Ekonomia eta bere Zuzenbidea | Science.eus\nHome Gizarte Ekonomia eta bere Zuzenbidea\nGizarte Ekonomia eta bere Zuzenbidea Research groups\nTaldea zazpi kidek osatzen dugu, guztiak EHUko irakasle doktoreak, bost ekonomilari eta bi jurista. Zazpi kideon ikerketa lerro komuna gizarte ekonomia da. Zazpiak EHU barruko GEZKI (Gizarte Ekonomia eta Zuzenbide Kooperatiboaren Institutua) Institutuko kideak gara.\nGure ikerketa lerroak GEZKIk jorratzen dituen bostak dira (www.gezki.eus): Demokrazia eta langileen parte hartzea enpresan; Ekonomia sozial eta solidarioa eta berrikuntza soziala; Gizarte ekonomiako erakundeen gobernantza eta zuzenbidea; Gizarte ekonomiaren sustapenerako politika publikoak, eta Globalizazioa eta kooperatiben nazioarteratzea.\nGainera, deialdi honetan gure zazpiko taldea zabaldu nahi dugu, gaur egun elkarlanean aritzen garen beste lau lankide aintzat hartzeko. Lau hauekin esparrua zabaldu nahi dugu, Xabier Itçaina Bordeleko Unibertsitatean baitago, Ignacio Bretos Zaragozako Unibertsitatean, Orestes Rodríguez Kubako Pinar del Rioko Unibertsitatean, eta Santiago Merino Euskadiko Kooperatiben Goren Kontseiluan, Letratu gisa.Gizarte ekonomiari, GEZKIren baitan egiten dugun moduan, aldi berean ekonomia eta zuzenbidearen ertzetatik ekin nahi diogu, horregatik aurkezten gara deialdi honetara diziplina arteko ikerketa talde gisa, honek gure ikerketa lanari balio erantsi bat ematen diola sinetsita.\nGizarte ekonomiako erakundeak enpresa eredu kapitalistatik aldentzen dituen ezaugarriei erreparatzen diegu. Funtsean, parte hartzean eta auto-eraketan oinarritutako erakunde demokratikoak izanik, dituzten elementu bereizgarrien analisian zentratzen gara. Parte hartzearen hiru atalak aztertzen ditugu: kapitalean, erabakietan, eta mozkinetan. Ikuspegi juridikotik, zuzenbide kooperatiboak ahalbideratzen duen autoeraketa printzipioa Lanaren Nazioarteko Erakundearean "lan duina" kontzeptuarekin nola uztartu aztertzen dugu.\nGizarte ekonomiako erakundeen kanpo dinamikari dagokionean, horiek beren lurraldeko tokiko garapenean nola txertatzen diren dugu aztergai. Honela, berrikuntza sozialaren optikatik, erakunde horiek lurraldean sortzen dituzten gobernantza eredu berritzaileei eta ekintzailetza eredu eraldatzaileei erreparatzen diegu. Bigarrenik, herri erakundeetatik gizarte ekonomiako esperientziak sustatzeko erabiltzen diren politika publikoen analisia ere burutzen dugu. Eta hirugarrenik maila globalago batean, gizarte ekonomiako erakundeek beren nazioarteratze prozesuak nola burutu dituzten analisi kritikoa ere burutzen dugu.\nAldi berean, eredu ekonomiko horri dagokion zuzenbidea osoa aztertzen dugu. Gizarte ekonomiaren sustapena eta garapenari egoki zaion zuzenbidea. Ikuspegi juridikotik, mugarria izan da, mundu mailan, Espainiar estatuko Gizarte Ekonomiaren Legea (5/2011 Legea, martxoak 29koa). Lege horrek, lehen aldiz, gizarte ekonomiaren ezaugarriak definitu ditu, eta sektore ekonomiko horretan dauden entitateak zerrendatu.\nZuzenbide kooperatiboak tradizio luzea du baina, kooperatibak gizarte ekonomiaren osagai nagusia izan arren, bestelako figurak aztertuko ditugu (5/2011 Legekoak): lan-sozietateak, gizarte aurreikuspeneko mutualitateak, enpleguko zentru bereziak, gizarteratze enpresak, edota elkarte eta fundazioak.Diziplina arteko talde honen elkarlanerako esparrua beraz ikerketa objektuak berak zehazten du, hots gizarte ekonomiak. Baina era berean, ikerketa taldeko kide guztiak GEZKI institutuko kide garen neurrian, institutuaren jardueraren baitan burutzen diren hainbat ekimenetan hartzen dugu parte elkarrekin. Esaterako, GEZKI institutuak garatzen duen EHUko Gizarte Ekonomia eta Ekonomia Solidarioaren Master Ofizialaren baitan, hainbat eta hainbat argitalpen eta komunikazio idatzi dugu elkarrekin, eta hainbat eta hainbat ikerketa egitasmo eta kontratutan jardun dugu elkarrekin lanean.\nLan duina (Lanaren Nazioarteko Erakundea) eta zuzenbide kooperatiboa\nParte hartzea eta gobernantza\nGlobalizazioa eta nazioarteratzea


Hirugarren astearen buruan, Sonny agurtzeko asmotan inguratu ziren Belunara, goizean goiz. Doktore lepogabeak ez zituen, ordea, musikarien asmoak begi onez ikusi. Isiltasun luze baten ostean, zigarroari sakatu eta luze bota zuen kea, bere eskrituarreko bonbilla hautseztatua —eta hau bai, mugiezina— desagerrarazteraino.\n— Ezin duzue alde egin.\n— Ez dut ulertzen, Sonny —arrapostu zuen Bobek.\n— Kontratu bat sinatu zenuten, ahaztu egin al duzue? Aspertzen naizen arte nireak zarete —Doktoreak bere mahaiko tiraderatik Colt errebolberra eta tabako pakete bat atera eta mahai gainean utzi zituen, kaxoian beste zerbaiten bila jarraituz—. Hemen nonbait behar dute egon... Hementxe. Hementxe daude kontratuak.\nSonny Piquerasek hirugarren paragrafoa seinalatu zien hatz erakusleaz. Lehendabiziko astea aproba gisakoa zen eta musikariek alde egiteko aukera zuten gustura sentitu ezean, baina bigarren astea osatuz gero, kontratua mugagabeki luzatzen zen Sonny Piquerasek bale-nahikoa esan arte.\n— Zintzoki hitz egingo dizuet. Nik ez dut musikaz gehiegi entenditzen... baina zer nahi duzue esatea, jada izen bat duzue hirian, egunkariko kritikariek ere hitz gozoak, eta areago, koipetsuak erabili dituzte zuekin. Ongi doakit, Bob, lehengoekin baino kaxa lodiagoa egiten dut zuekin, nabarmen gainera, eta ez dizuet orain hain erraz alde egiten utziko.\n— Begira, Sonny, eskertzen dizugu gugatik egin duzuna, ezin gusturago gaude Belunan, baina hasiera-hasieratik gure asmoa laster samar itzultzekoa zen, ezin dugu hemen askozaz ere gehiago luzatu.\nSonnyk kea hartu zuen berriro eta ilea atzerantz lisatu zuen eskuaz. Eskrituarretik altxatu eta oinez ibiltzeari ekin zion bere gelan batera eta bestera, bere krokodilo pauso txikiez. Errebolberrak mahai gainean segitzen zuen. Bere danborrak ate birakor bat zirudien, balaren batek habitatuko ote zuen oldoztu zuen Ieregik. Baiezkoan zegoen, Sonnyri buruz entzundakoetatik erdiak egia baziren behintzat, ezin zuen hori zalantzan jarri.\n— Gauza bat egin genezake. Billar partida bat jokatuko dugu. Zuek irabazten baduzue, hamar mila dolar emango dizkizuet eta aske izango zarete nahi duzuenean alde egiteko. Nik irabazten badut, ordea, geratu egin beharko duzue. Nork jokatuko du?\nNikolasek Bobi berak jokatzeko esan zion begiradaz. Urteak ziren billarrera jokatzen ez zuela, baina bazuen abildaderik hartan. Sonbreirua kendu eta bizkarrean min egiten zuten aulki haietako batean utzi zituen bai hau, bai gamuzazko gabardina. Parisko deskalabrutik salbatu zen gabardina bakarra zuen gamuzazkoa. Sonnyk makila eta hirukia helarazi zizkion Bobi.\n— Har ezak, Bob. Jar itzak herorrek bolak.\nBob Ieregik marradunak eta marrarik gabeak egokiro kokatu zituen, beltza ere bere lekuan, baina erpineko bola falta zitzaiola ohartu zen. Sonny Piquerasek, mendekuaren inguruan grabitatzen zuen irribarre gaizto bat egin zien Boben begi erikor eta galdetzaileei: begi distiratsuak zituen Doktoreak, denbora guztian malkoei eusten ariko balitz bezala begi argi haien estetika mantentze hutsagatik, edota agian krokodilo izan zelako bere aurreko bizitzan, eta kosta egiten zitzaiolako ohitura zaharrak baztertzea, nork daki. Berrogei urte ondo beteak eduki arren, deseroso eta berri zitzaion agian bizitza hura, aurrekoan zingira narrasetan ibili ondoren.\n— Ez hadi kezkatu, Bob, bola hori aspaldiko kontu bat kitatzeko erabili nian. Hemen bola bat gutxiagorekin jokatzen diagu. Marradun bat falta duk, hala duk etxeko ohitura, eta norberaren etxeko ohiturak ezin aldatuko ditiagu... ez zaik hala iruditzen, Bob?\nBob Ieregik Van Goghek bere buruari eginiko erretratua irudikatu zuen. Begiak gorriturik zituen, baina oraingoan, argi urrakoan ez bezala, lepoa nabarmenki puztua zuen Vincent zaharrak, eztarrian zerbait sartu izan baliote bezala, billar bola baten antzeko zerbait. Orduan jakin zuen Bob Ieregik ez zeukala zereginik krokodilo zuri haren aurka, eta irabazteko aukerarik izanez gero ere, ez zitzaiola komeni Sonny Piquerasen aurrean garaile atera eta hau haserrarazterik. Kontrako eztarrira joan zitzaien hiri hartatik ihes egiteko lehen baldintza bizirik irautea zen. Baldinbaitere hiria izango ahal zen kontrako eztarritik joango zitzaien gauza bakarra. Tipo arriskutsua zen Doktore lepogabe hura. Ez zen Bob izango etxeko ohiturak aldarazi eta bi bola gutxiagorekin billarrera jokatzekoa jarriko zuena Doktorearen etxean, ez horixe.\nAste batzuk gehiago luzatu beharko zuten beren egonaldia, ispiluek marihuana erretzen zuten hiri hartan.


Azaroak 25. Emakumeenganako Indarkeria desagertzeko Nazioarteko Eguna - Barrundiako Udala - Ayuntamiento de Barrundia\nAzaroaren 25ean Emakumeenganako Indarkeria Desargertzeko Nazioarteko Eguna ospatzen da. Data esanguratsu honetan munduan emakume izateagatik hiltzen diren emakume guztien erailketak oroitzatu egiten dira, eta Arabako Lautadako Kuadrillak ere mundu mailako mugimendu honetan parte hartu nahi du.\nIaz, Barrundiako emakume taldea osatzen dugunok Martxa bat sustatu genuen azaroaren 25ean. Ehun gizon eta emakume inguru hartu zuten parte, adin guztietakoak eta Kuadrillako hainbat tokitatik. Martxak harrera ona izan zuenez, aurten ere, talde berberak erabaki dugu martxa berriro bultzatzea. Horregatik, aukera paregabea dugu berriro indarrak batzeko, eta denok Martxa honetara atxikitzeko.\nBizi garen jendartean itxuraz emakumeek eta gizonek berdintasunean bizi gara eta baldintza eta aukera berdinak ditugu, baina ameskeria besterik ez da. Erne egon behar dugu. Zoritxarrez, udazken hau beltza izan da Euskal Herrian genero indarkeriari dagokionez. Arabako Lautadako bizilagunen arteko batasuna sustatu behar dugu, errefus osoa erakutsiz indarkeria honen inguruan.\nARABAKO LAUTADAN EMAKUMEEN AURKAKO INDARKERIARI EZ! ASKI DA!\nBARRUNDIAKO A-25EKO MARTXARA ETORRI!\n19.00ETAN, LARREAKO ALDAIA TABERNATIK UDALETXERAINO


Euskampus Bordeaux Urte Nagusiaren Programa — Euskampus Fundazioa\n2020-2021 ikasturtean Euskampus erakundeen artean Euskampus Bordeaux ekimenak antolatzen laguntzeko programa\nBERRIA: Epearen luzapena!\nEuskampus Bordeaux komunitateak izan duen azken hitzorduan, Euskampus Bordeaux Eguna 2020an iragarri zen bezala, Euskampus Bordeaux Campuseko kideok elkarlanean 10 urte beteko ditugun 2020-2021 ikasturtea askotariko topaketa, mintegi, bilera, solasaldi eta hedapen jarduerak antolatzeko baliatu nahi dugu, bai komunitatea bai Euskampuseko erakundeen arteko elkarlanen esparruak eta xedeak zabaldu ahal izateko.\nEuskampus erakundeen arteko elkarlanak sendotu eta zabaltzeko programa»\n2020-2021 urte hau Euskampus Bordeaux Urte Nagusia izendatu dugu eta jardueren askotariko programa bat izango dugu. Helburua honako alderdi hauek argi eta garbi sustatzea eta babestea da: benetako elkarlana, diziplina anitzekoa, diziplina artekoa eta diziplinaz gaindikoa; erronka zientifiko, teknologiko eta sozial handietara elkarrekin zuzentzea; jakintzaren aurrerapenean, ongizatean eta biz kalitatean, jasangarritasunean, ekitatean eta justizian ekarpenak egitea. Hala, lurraldean dugun presentzia indartzeko eta sustatzeko asmoa dugu, baita berau garatu dadin eta 2030erako Garapen Jasangarriko Helburuak lortu ditzan balioa emateko asmoa ere.\nIrudia: 2019ko Euskampus Bordeaux Eguna - Campus Université de Bordeaux, La Bastille\nHorregatik guztiagatik, «2020-2021 ikasturtean Euskampus erakundeen artean Euskampus Bordeaux ekimenak antolatzen laguntzeko programa» martxan jarrita, Euskampus Bordeaux komunitateari proiekzioa ematen lagunduko dioten topaketa eta jarduerak antolatzeko proiektuak aukeratzeko prozesu bat abiatu da, zeina 2020ko abenduaren 21etik 2021eko maiatzaren 31ra egongo baita irekita. Euskampus Fundazioak babestuko ditu, Programaren xedapenetan jasotako prozedurari eta irizpideei jarraituz. Ekimen horiek 2021eko urtarriletik ekainera egingo dira.\nPrograma horren bidez, martxan dauden elkarlanak sendotzeko edo berriak aktibatzeko asmoa dago, erakunde babesleetako ikerkuntza eta administrazio komunitateari askotariko topaketak eta jarduerak antolatzen lagunduz, Euskampus erakundeen artekoak ez ezik –bai, ordea, lehentasunez–, beste erakunde batzuekin elkarlanean egindakoak ere bai, betiere, Akitania Berria-Euskadi-Nafarroa Euroeskualdeko erakundeen artekoak badira eta gaitasun osagarriak ekartzen badituzte.\nProgramari buruzko informazio erabilgarria:\nProposamenak aurkezteko epea: 2020ko abenduaren 21etik 2021eko irailaren 30era.\nJarduerak gauzatzeko epea: 2021eko urtarrilaren 15etik 2021eko urriaren 15era arte.\nProgramaren testu osoa hemen deskarga daiteke\nProgramaren xedapenen testu osoa hemen deskarga daiteke.\nOnline eskatzeko inprimakia esteka honetatik eskura daiteke hemen.\nInprimakia bete baino lehen, lehen aipatutako testuak arretaz irakurri behar dira.\nProgramari buruzko kontsultak helbide elektroniko honen bitartez egin ahalko zaizkio Euskampus Fundazioari: bordeaux@euskampus.eu.


ITELAZPIk elur-denboraleari aurre egiten dio, eskaintzen dituen zerbitzuetan eragin garrantzitsurik izan gabe | Itelazpi\nITELAZPIk elur-denboraleari aurre…\nMendi eremuetan instalazioak mantentzea lan zaila da beti. Baina eguraldi baldintzak modu nabarmenean areagotzen dituzte arazoak, izugarri agertzen baitira. Azken bi asteetako denboraleak elurte ugari utzi ditu maila altuetan dauden Itelazpiko telekomunikazio-zentroetan: Oiz, Zaldiaran, Ioar, etab. Egoera horri aurre egiteko, Itelazpik operatibo berezi bat jarri du martxan, FM irrati-zerbitzuetan, LTD telebistan, TETRAri buruzko komunikazio kritikoetan eta alokairuan dauden operadore komertzialei emandako beste zerbitzu batzuetan eraginik izan ez dezan. Nagusiki, sarbide-pistak garbi mantenduko dituzten elurra kentzeko ekipoak izan, mantentze-zerbitzuak indartzea eta kasu berezietarako sarbide-estrategiak koordinatzea da operatibo honen helburua. Elurra kentzeko ekipoen etengabeko lanari esker, mantentze-lanetako langileek ohiko jardueraz gain, elurra pilatzearen ondorioz sortzen diren bestelako larrialdiko jarduera batzuk egin ahal izango dituzte, batez ere, sistema erradiatzaileetan.\nDatozen egunetan, espero diren tenperatura baxuak direla eta, izotz plakak sortzeko arriskuari aurre egingo dio Itelazpik. Egoera horretan, Itelazpiko Laneko Segurtasun eta Osasun Batzordeak kasu bakoitzeko arriskuak ebaluatzen ditu, eta parte-hartzaileei arriskuak kontrolpean dauden jarduteko aukerak zehazten ditu. Edonola ere, baimendutako sarbideak elur-kateak dituzten 4×4 ibilgailuekin eta zerbitzu kritikoei lotutako bestelako ibilgailu bereziekin egiten dira. Edozein kasutan ere, arriskuak kontrolpean ez badaude, zerbitzua ez egiteko aukera bermatuta dago beti.


Igor Sikorski - Wikipedia, entziklopedia askea.\nIgor Ivan Sikorski (Kiev, Ukraina, 1889ko maiatzaren 25a - Easton, Ameriketako Estatu Batuak, 1972ko urriaren 26a) estatubatuar ingeniaria izan zen, Ukrainan sortua.\nKiev, 1889ko maiatzaren 25a (juliotar egutegia)\nEaston (Connecticut), 1972ko urriaren 26a (83 urte)\nKiev Polytechnic Institute of Emperor Alexander II (en) 1911)\nNikolai Polikarpov (en)\ningeniari aeroespaziala, ingeniaria, asmatzailea, hegazkinlaria eta enpresaburua\nUniversity of Rhode Island (en)\nZientzia Domina Nazionala (1967)\nFAI Gold Air Medal (1946)\nSan Petersburgoko Itsas Akademian eta Kieveko Teknologia Institutuan ikasi zuen. 1913an urrats handia egin zuen aeronautikaren historian, lau motorreko lehen hegazkina asmatu eta pilotatu baitzuen; hegazkin hura bonbak botatzeko erabili zuen Errusiako armadak Lehen Mundu Gerran.\n1917ko Iraultza hastean, Sikorskik sorterritik alde egin zuen Frantziara, Ingalaterrara eta, azkenik, Estatu Batuetara (1919). 1923an hegazkin-ingeniaritzako enpresa bat sortu zuen (Sikorsky Aero Engineering Corporation). 1929an Estatu Batuetako herritar egin zen. Urte hartan bertan United Aircraft Corporation konpainiarekin batu zuen bere enpresa.\n1935ean Pan-Americaneko lehen clipperra (ozeanoarteko garraio-hegazkina) egin zuen. Gero, hegazkin handiak egin zituen, eta 1939an lehen helikoptero erabilgarria. Bereziki salbamendu lanetan eta, bigarren mailan, industrian eta garraioan erabiltzeko asmatua zen hegazkin mota hura, baina handik gutxira gerrarako erabili zen. Sikorski aeronautikaren historiako ingeniari handietakoa da.\nWikimedia Commonsen badira fitxategi gehiago, gai hau dutenak: Igor Sikorski\nAzken aldaketa 23 otsaila 2019(e)an, 06:18(e)tan\nOrriaren azken aldaketa: 23 otsaila 2019, 06:18.


Portugaleteko Osasunsarea sortu da, bizi proiektu osasuntsuak sustatzeko Tokiko Osasun Sarea | OSI EZKERRALDEA ENKARTERRI CRUCES\nInicio Nabarmena Portugaleteko Osasunsarea sortu da, bizi proiektu osasuntsuak sustatzeko Tokiko Osasun Sarea\nPortugaleteko Osasunsarea sortu da, bizi proiektu osasuntsuak sustatzeko Tokiko Osasun Sarea\nEzkerraldea-Enkarterri-Gurutzetako Erakunde Sanitario Integratuko Portugaleteko Lehen Mailako Arretako unitateek (Buenavista, Castaños eta Errepelega), Bizkaiko Osasun Publikoaren eta Adikzioen Zuzendariordetzarekin eta Portugaleteko Udalarekin batera, tokiko osasun sare bat abiarazi dute: Portugaleteko Osasunsarea. Helburua guztien artean osasuna sustatzeko marko komun bat eratzea da, politiken eta jardueren arteko sinergiak sortuz, partaidetza sustatuz eta portugaletetarren boteretzea ahalbidetuz.\nSarea gaur goizean aurkeztu da, Portugaleteko udaletxean egindako ekitaldi batean. Bertan, Ezkerraldea-Enkarterri-Gurutzetako Erakunde Sanitario Integratuko Juanmi Campayo Integrazio zuzendariak eta Bizkaiko Osasun Publikoaren eta Adikzioen Zuzendariordetzako ordezkari Joseba Bidaurrazagak hartu dute parte. Portugaleteko Udalaren ordezkari gisa, berriz, Mikel Torres alkatea eta María José Blanco Gizarte Ongizateko zinegotzia izan dira aurkezpenean.\nOsasunsareak komunitateko eragile aktibo guztien partaidetza bultzatu nahi du ekimenaren sustatzaile gisa arituko den lantalde bat sortzeko. Taldea bi hilabetetik behin bilduko litzateke, ohitura osasuntsuen bitartez herritarren bizi-kalitatea hobetuko duten jarduera programak planifikatu eta martxan jartzeko. Abian jarritako egitasmoek izandako emaitzak ere aztertuko ditu sareak.\n2016an abiatutako aldez aurreko lan bat ere badu jada Osasunsareak. Bertan, Portugaleteko herritarren bizi-kalitatea hobetzeko lehentasunezko zortzi jarduera jasotzen dira, horietako batzuk jada martxan daudenak:\nErorketak saihesteko tailerrak auzo etxeetan 65 urtetik gorako pertsonentzat.\nPatalogiak dituzten edo sedentarioak diren pertsonei zuzendutako Zugan Pentsatuz proiektua sustatzea.\nLehen Hezkuntzako 6. mailako haurrei zuzendutako Kerik Gabeko Gelak programa egiteko laguntza ematea.\nBihotz-biriketako bizkortzeko oinarrizko ikastaroak eta tailerrak antolatzea udalerriko kolektibo ezberdinenentzat: udaltzainak, irakasleak, elkarteetako kideak…\nAdingabeen artean alkohol kontsumoa saihestea helburu duen Iceberg programan parte hartzea. Programa udalerriko ikastetxeetan Derrigorrezko Bigarren Hezkuntza egiten ari diren ikasleei zuzenduko litzaieke.\nEspazio soziosanitarioan elkarlana bultzatzeko proposamena, antzemandako beharrei elkarrekin erantzuteko marko komun bat ezartzeko.\nGenero indarkeriari aurre egiteko diziplinarteko bilerak.\nErretzeari uzteko ikastaroen eskaintza Udalarekin elkarlanean.\nUdalak Osasunsarearen inguruko atal bat jarriko du bere webgunean: www.portugalete.org\nNoticia anteriorGurutzetako Unibertsitate Ospitaleak eta Lillyk diabetesa duten umeentzako joko hezigarrien gune bat ezarri dute\nNoticia siguienteBiocrucesek Lupusaren kontrol egokia lortu du, ikerketaren aurrerapenei esker


Bilbao Marine Energy Week apirilean egingo da, BECen

 - EVE\nInicio - Jardunaldiak eta albisteak - Albisteak - Bilbao Marine Energy Week apirilean egingo da, BECen

\nBilbao Marine Energy Week apirilean egingo da, BECen

\nHego Europako itsas energia berriztagarrien inguruko batzaldirik garrantzitsuena, Bilbao Marine Energy Week delakoa, noiz egingo den zehaztu dute dagoeneko. Hala, 2013ko apirilaren 15etik 19ra bitartean izango da, Barakaldoko BECen, EEE Energiaren Euskal Erakundeak eta Tecnaliak antolatua. itsas energia aztergai izango da; izan ere, gai horretaz jardunaldiak, mintegiak eta ekitaldi ugari eramango dira aurrera Bilboko Itsas Energiaren Astea (Bilbao Marine Energy Week-BMEW) izeneko ekimenaren barruan, BECen egingo den Sinaval Eurofishing azokaren harira. Bost egun horietan, itsasoa, energia, azken aurrerapen teknologikoak eta egitasmo aurreratuenak hizpide izango dituzte itsas eolikoan eta olatuen energiaren aprobetxamenduan nazioarteko adituek.\nIzena emateko aukera dago online eran, batzaldiaren antolatzaileen webgune ofizialaren bidez (http://www.sinaval-bmew.eu/), abendutik aurrera. Izen-ematearen barruan sartuko dira ostatua eta beste zerbitzu eta jarduera batzuk.\nAsteari ekiteko, apirilaren 15 eta 16an, nazioarteko bilera batzuk egingo dira. Itsas energia berriztagarrien alorreko proiektuetan parte hartzen duten energia agentzientzat eta enpresentzat ezin aproposagoa da batzaldi hau. Hala, Bilboko Itsas Energiaren Asteak eskaintzen dituen sinergiaz balia daitezke zenbait zereginetarako, hala nola teknologia horretan liderrak diren enpresetako ordezkariekin harremanak izateko eta mintegi teknikoetan parte hartzeko, munduko aditu nagusien partaidetza izango dutenak, hain zuzen ere. Aldi berean, itsas energiaz egingo den erakusketa profesionala ikusteko aukera izango dute.\nJardunaldi teknikoei dagokienez, bi mintegi monografiko egingo dira; horietako bat itsas eolikoari buruz izango da; eta bigarrena, berriz, itsas energiak izango dute aztergai adituek. Apirilaren 17an egingo den itsas eolikoaz mintegian azken aurrerapenak aztertuko dituzte alor horretako nazioarteko adituek; ur sakonetarako teknologia berrietan arreta berezia jarriz. Mintegiaren osagarri, parte hartuko duten enpresetako ordezkarien arteko solasaldia edo eztabaida izango da hornidura-kateaz, itsasoan proiektu eolikoak aurrera eramateko ezinbestekoa dena. Gainera, egun horretan, Enterprise Europe Network-ek antolatutako Business Brokerage delakoa egingo da.\nApirilaren 18an, itsas energiez bosgarren jardunaldian, olatuen energiaren inguruan izandako azken aurrerakuntzen berri emango dute adituek; izan ere, olatuak kaptatzeko gaiari lotutako garapen teknologiko berrienak azalduko dituzte. Horrekin batera, proiektu berritzaileenak ere mintzagai izango dute, adibidez, Armintzan garatzen ari den bimep ikerketa plataforma.\nAzkenik, apirilaren 19an, Bilboko Itsas Energiaren Astean parte hartuko dutenek olatuen aprobetxamenduren bidez energia sortzen duen planta ezagutzeko aukera izango dute. Europan ezaugarri horiek dituen lehen planta komertziala dena Mutrikun dago, eta bertara bisita teknikoa egingo da, itsas instalazio edo plantaren funtzionamendua ezagutzeko. Horretaz gain, haien instalazioak erakusteko interesa duten enpresetara bisitak ere egingo dira.\nJarduera horiekin batera eta BMEWen barruan, apirilaren 16tik 18ra bitartean, Barakaldoko BECen itsas energiei buruzko erakusketa bat izango da; bertan, itsas alorrean puntako enpresa teknologikoek parte hartuko dute.\nInformazio gehiago eta jardunaldien egitaraua


Bizkaiko metalgintzaren patronalak sektorearen ikuspegi faltsua helarazi du sektoreko lan-baldintzak duintzea saihesteko | LAB SINDIKATUA\nEkintza Sindikala Bizkaiko metalgintzaren patronalak sektorearen ikuspegi faltsua helarazi du sektoreko lan-baldintzak duintzea saihesteko\nBizkaiko metalgintzaren patronalak sektorearen ikuspegi faltsua helarazi du sektoreko lan-baldintzak duintzea saihesteko\nGaur egin da Bizkaiko metalgintzaren negoziazio-mahaiaren bosgarren bilera. FVEMek azken bileran aurkeztutako proposamenari eutsi dio. Proposamen horretan egungo hitzarmenarekiko atzerapausoak jasotzen dira eta sektoreko langileek erosteko ahalmena galtzea dakar.\nBerriz ere beldurraren estrategia erabili du FVEMek bere posizioetan mantentzeko. Ziurgabetasun-egoeraz eta lehengaien eta energiaren garestitzeaz hitz egin du. LABek datu batzuk jarri ditu mahai gainean, sektoreari buruz helarazi nahi diguten ikuspegia errealitatearekin bat ez datorrela erakusteko.\nFVEMen 2022rako koiuntura ekonomikoari buruzko azken txostenaren arabera, sektoreko enpresen %77,9ak irabaziak izatea edo handitzea espero du, %17,5ak mantentzea eta %4,7k soilik espero ditu galerak. Txosten horretan bertan honakoa aipatzen da: “enpresaren tamainaren araberako urteko datuak kontuan hartuta, denek pentsatzen dutela 2020-2022 aldian beren mozkin-maila hobetzea”.\nFVEMen aurreikuspenak horiek diren bitartean, mahaian lehengaien eta energiaren kostu handiaz hitz egiten digu, eta, justifikazio horrekin, sektoreko langileek eskubideei uko egitea eta erosteko ahalmena galtzea nahi du. LABek gogorarazi dio norbait energiaren eta, oro har, bizitzaren kostu handiak jasaten ari bada langileak direla. Azken urtean soilik etxebizitza, argi, ur, gas eta bestelako erregaien gastuak %25,42 igo direla, eta elikadurakoak %5,62 (INEren datuak).\nLABek eskatu dio patronalari utz ditzala aitzakiak alde batera eta erantzun diezaiola sindikatu guztiak gure plataformetan jasotzean bat etorri garen gaiei, hala nola: KPIaren gainetik dauden soldata-igoerak, lanaldi- murrizketa, aldi baterako ezintasunen osagarriak, ordaindutako lizentzien hobekuntza, jarduera guztietarako subrogazioa, errelebo-kontratuaren aplikazioa, aparteko orduei buruzko neurriak, behin-behinekotasuna eta ABLEak mugatzeko neurriak , telelanaren erregulazioa…\nBeldurra da patronalak beti izan duen tresna bakarra langileok lan- eta gizarte-eskubideei uko egin diezaiegun, eta, oraingo honetan ere, FVEMek tresna bera erabiltzen jarraitzen du. Patronalaren estrategiaren aurrean, LABek, aurreko negoziazioan egin zuen bezala eta eduki duinak dituen hitzarmena berreskuratzeko gakoa izan zen bezala, sektorea aktibatzearen eta aliantzak sortzearen aldeko apustua egiten du. Ildo horretan, LAB gainerako sindikatuekin harremanetan jarriko da, hitzarmenaren negoziazioaren egungo eta etorkizuneko egoerari buruzko iritziak partekatzeko.


Udaleko euskararen arloak espediente administratiboa aurkeztu beharko du Gasteizko auzitegian - - Aiaraldea.eus\nUdaleko euskararen arloak espediente administratiboa aurkeztu beharko du Gasteizko auzitegian\nAitor M. I. 2013-06-10 08:00\nEAEn espainiar Gobernuaren Delegatua den Carlos Urquijok Arabako estatuaren abokatutzari hala eskatuta, espedientea ireki zaio Laudioko Udalari. Honen arrazoia, “Udalak euskara ofiziala duten beste instituzioei bidalitako dokumentuetan euskara erabiltzeko hartutako erabakia” da. Erabaki hau 2010ean onartutako ordenantza munizipalean adostu bazen ere, Urquijok 2008koa dela aipatzen du bere salaketan. Udal taldeari akats inportantea iruditzen zaio, are gehiago garai hartan bera zinegotzi moduan zegoenean.\nOrdenantzan, gainera, Udalak beste instituzioei dokumentuak euskaraz helarazteko eskaria egitea onartzen da. Prozesua osoko bilkuran bideratu zen, aurkako botorik jaso gabe, Urquijok abstentzioa aurkeztu zuelarik.\nOnartu eta hiru urtera aurkeztu du Gobernuaren Delegatuak errekurtsoa. Horri erantzunez, udalaren jarduna eta ordenantzak Euskararen Normalkuntzarako Oinarrizko Legean jasotzen dena urratzen ez duela aipatu da udal gobernu taldetik. Horregatik, instituziotik auzitegiari paper hauek eskaini besterik ez dute egin beharko.\nEz da, hala ere, Urquijoren izenean jasotako lehen idazkia. Udaletik obsesio moduan katalogatu da; “euskararen aurka egiteko edozein aukera baliatzen dute”. Gainera, Gobernuaren Delegatuaren paperaren aurka egin du -inongo bozketarik gabe aukeratu dena-, “kolonien garaia bukatu” zela aipatuz.


Free chat Saint John Island. Ausazko arrotz doan txateatu berehala Saint John Island tik.\nFree chat Saint John Island\nOngi etorri Chatroulette Saint John IslandEdozein lekutan, munduko pertsona aleatory bat konektatzeko. Chatroulette Saint John Island dezakezu honako aukeren artean aukeratu:- Guztiak pertsona mota Saint John Island doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nSaint John Island hirien zerrenda:


Manneville-la-Goupil - Wikipedia, entziklopedia askea.\n49° 36′ 37″ N, 0° 21′ 11″ E / 49.6103°N,0.3531°E / 49.6103; 0.3531Koordenatuak: 49° 36′ 37″ N, 0° 21′ 11″ E / 49.6103°N,0.3531°E / 49.6103; 0.3531\nAngerville-l'Orcher, Bornambusc, Bréauté, Écrainville, Graimbouville, Houquetot, Saint-Sauveur-d'Émalleville eta Virville\n522 (%50.8) 499 (%48.5)\nManneville-la-Goupil Frantziako udalerria da, Itsas Sena departamenduan dagoena, Normandia eskualdean. 2013an 981 biztanle zituen.\n2007an Manneville-la-Goupil udalerrian erroldatutako biztanleak 981 ziren. Familiak 318 ziren, horien artean 32 pertsona bakarrekoak ziren (12 bakarrik bizi ziren gizonak eta 20 bakarrik bizi ziren emakumeak), 90 seme-alabarik gabeko familiak ziren, 165 seme-alabak dituzten bikoteak ziren eta 31 seme-alabak dituzten guraso-bakarreko familiak ziren.\n2007an 373 etxebizitza zeuden, 327 familiaren etxebizitza nagusia ziren, 29 bigarren erresidentzia ziren eta 17 hutsik zeuden. 337 etxeak ziren eta 8 apartamentuak ziren. 327 etxebizitza nagusietatik 296 bere jabearen bizilekua ziren, 28 alokairuan okupaturik zeuden eta 4 doan lagata zeuden; 8 etxek bi gela zituzten, 36 etxek hiru zituzten, 99 etxek lau zituzten eta 184 etxek bost zituzten. 268 etxek euren parking plaza propioa zuten azpian. 92 etxetan ibilgailu bat zegoen eta 219 etxetan bat baino gehiago zituzten.\nManneville-la-Goupil udalerriko biztanleria-piramidea 2009an .\n2007an lan egiteko adina zuten pertsonak 659 ziren, horien artean 503 aktiboak ziren eta 156 inaktiboak ziren. 503 pertsona aktiboetatik 463 lanean zeuden (251 gizon eta 212 emakume) eta 41 langabezian zeuden (26 gizon eta 15 emakume). 156 pertsona inaktiboetatik 55 erretiraturik zeuden, 52 ikasten zeuden eta 49 "bestelako inaktibo" gisa sailkaturik zeuden.\n2009an Manneville-la-Goupil udalerrian 331 unitate fiskal zeuden, 1.005,5 pertsonek osaturik. Pertsona bakoitzeko diru-sarrera fiskalaren mediana urteko 19.550 euro zen.\n2007an zeuden 14 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 4 eraikuntza enpresak ziren, 5 ibilgailuen saltze eta konpontze enpresak ziren, 2 ostalaritza eta jatetxe enpresak ziren eta 1 finantziazio enpresa zen.\n2000. urtean Manneville-la-Goupil udalerrian 15 nekazaritza-ustiategi zeuden, 747 hektarea erabiltzen.\nBornambusc (1,9 km)\nVirville (2,1 km)\nHouquetot (2,3 km)\nSaint-Sauveur-d'Émalleville (3,8 km)\nBréauté (3,8 km)\nParc-d'Anxtot (4,0 km)\nBNF: 152749948 (data)\nOrriaren azken aldaketa: 13 martxoa 2021, 00:01.


Elkartu eta Berriketan gizonen Izen-ematea gabe. - BIDEO-TXATA - BAI!\nElkartu eta Berriketan gizonen Izen-ematea gabe.\nErregistratu gabe erregistroa bidez Datazio Gune bat eta gizarte berriketan Gizon baino gehiago urte sareaBegiratu larriak gizonezkoa harreman inkestak Edo erraz, konpromisorik gabe. Datazio gune eta chat urteko Gizon izena eman gabe erregistroa Sare sozialen bidez. Begiratu larriak inkestak gizon harremanak Edo erraza, ez da konpromisoa. Izan behar da, dena erdian. Ez dago ezer gaizki gizon Bat positiboa izatea buruz bere ama.\nIzua kasu honetan, bada, entzuten Zuen, zion nonahi, aholkularitza eskatu Eta etengabe hitz egiten du.\nBada, beraz, bakarrik egin ahal Izango duzu aurkituko bigarren erdia, Eta hori ez da guztia. Garrantzitsuena hori berreskuratu ahal izango Duzu, zure maitasun harreman bat Da gaitasuna onartzen harmonia habia Familia, zailtasun guztiak izan arren, Hori patua prestatzen ari da.\nZer gaur egun, Novosibirsk, guztiak Jakin behar duzu hori, munduan, Gero eta jende gehiago webgune Nahiago berriak bilatu informazioa.\nBideo honetan, esango dugu onena Baliabide erraz eta segurtasunez non Zauden jakiteko.\nDatazio gune Port Elizabeth Eastern Cape, Larriak\nJmorru Ludwigshafen Am Rhein\nFree chat alternatiba chat erruleta online helduen Datazio argazki video bideo-txata neska free izen-ematea gabe topaketak emakume online Datazio gabe video Datazio online argazki Topaketak izen-ematea doan free chat izen-ematea gabe emakumeak nahi baduzu


Meiya Tirera Donostiara iritsi da – Ibaeta Basket\nMeiya Tirera Donostiara iritsi da\nMalin jaio eta Valentzia B.C.tik datorren jokalaria dagoeneko Donostian dago taldekide berriekin entrenatzen. Uztailean, hirian dauden jokalariak saskibaloiko beste jokalari profesional batzuekin entrenatuko dute Landu programan.\nTirerak taldekide onenak ditu hiri eta talde berrira pixkanaka egokitzen joateko; izan ere, Lara, Maria, Toch, Ane, Sara eta Uxue hilabete honetan entrenatzen arituko dira Azu Muguruza entrenatzailearen agindupean, Lander Castro, Lolo Encinas eta Iñaki Jimenezekin batera.\nEntrenamendu horien bidez, pixkanaka-pixkanaka erritmoari berriro heldu nahi diote, pandemiaren ondorioz hainbat hilabetez geldirik egon ondoren. Horregatik, jokoaren alderdi fisiko eta teknikoenetan jartzen dute arreta.\n“Hay que sacar carácter”\nLOINTEK GERNIKA BIZKAIA – IDK EUSKOTREN (87-71)\nLehiaketarako itzuleran, garaipen estua lortu du IDK...\n“El equipo nunca se rinde”


Asteartea, 2020(e)ko martxoa(r)en 24-(e)an 16:43etan\nTOPIC-en lagun maiteak:\nEgun bitxi batzuk pasatzen ari gara; bat-batean, gauetik goizera, egunak jai bihurtu dira! Eta haur batzuk ere uste dute Gabonak aurreratu direla… Bada, ez, ez dira aurreratu Gabonak, ez Aste Santua, ez eta Uda ere, gutako inork inoiz ezagutu gabeko egoera baten aurrean gaude (eta espero dut berriro ez ezagutzea)…\nEta berritasunagatik edo, dibertigarriak izan diren egun batzuen ondoren, aspertzen hasi gara… baina ez, hemen ez dago aspertzeko eskubiderik, denetarako astirik dago: ikasteko, jolasteko eta… zergatik ez, txotxongiloak egin eta TOPIC modu berezi samarrean bisitatu ahal izateko baiat ere!. Seguru zuetako batzuk Mariona maitearen falta sumatzen ari zaretela, ez kezkatu, ondo dago. Bera etxean geratzen da, zuek bezala. Baietz? Eta etxetik, TOPICetik, gauza dibertigarri hauek bidaltzen dizkizue, egin ditzazuen. Beraz, badakizue, hauxe izango da programa:\n17:00etan, astelehenetik ostiralera txotxongilo tailerra Karmele eta June zoragarriekin!\n18:00etan, egunero Marionak eta Mariak, Museoko arduradunak, Museoko txotxongilo bat aukeratu ondoren, hari buruzko sekretu bat kontatuko digute. Galdu egingo duzue?\nEta asteazkenero, 12:00etan, Karmele, Pedagogiako arduradunak, bideo batzuk prestatuko ditu helduentzat, txotxongilolarientzat, irakasleentzat, begiraleentzat... Bideo horiek Madrilgo ‘Sana Sana’ Jardunaldietarako Zentro Dramatiko Nazionalari esker egin ziren, eta aurrerago Topic+ proiektuan izango dute jarraipena. Zer, animatzen zarete?\nBada, gu etxean geratzen gara, baina zuek ere zuen etxeetatik ondo pasa dezazuen denbora pasak prestatuko dizkizuegu. Gero, denok kalera atera gaitezkeenean, ez ahaztu zuen familia eta lagunei zer egin duzuen erakustea eta Marionari ere bai!!!! !\nAnimo Lagunak egun bat gutxiago falta da eta!


Urbeltzen "Danza vasca: aproximación a los símbolos" liburua eskuragarri\nJuan Antonio Urbeltzek 2001. urtean argitaratu zuen "Danza vasca: aproximación a los símbolos" liburua dantzan.eus-en bertan deskargatzeko aukera duzue . Etor-Ostoa argitaletxeak argitaratu zuen Euskal Herria entziklopedia enblematikoa bilduman kaleratu zen Urbeltzen lana. Eusko Jaurlaritza...\nBidarrai: Besta Berri 1969\nBidarraiko 1969ko Besta Berri eguneko irudiak ditugu honakoak, Jaime Albillosek grabatuak. Goizeko eta arratsaldeko irudiak jaso zituen Super 8 formatuan. Bidarraiko Besta Berriko "beztituen" irudi ederrak jaso zituen Albillosek: makilaria, zapurrak, soldaduak, banderariak... Horien artean, Bidarraiko Besta Berriko bereizgarriak direnak; alde batetik "galtza haundi" edo suaboak eta bestetik soldadu lantzierrak. Musikarien atzetik desfilatzen ikus daitezke lantzadun soldaduak, lantza handiak eskuan eta bolanten-arropa bertsuekin. Horien atzetik, berriz, suaboak doaz, turko erako prakak daramatzatenak. Zouaves pontificaux delakoak irudikatzen dituzte, izen hori hartu zuten armada frantseseko infanteriako erregimentu batzuek, Argeliako jatorria zutenak.\nGoizeko irudietan, Bidarrai herriko irudiekin batera, musikarien, haurren eta dantzarien prestaketak ikus daitezke hasieran, denak elkartu eta jarraian desfileari ekiten diote. Eliza barruko irudiak ere ageri dira, mezako zenbait momenturekin batera makilarien eta banderen eliza barruko erakustaldiak ditugu. Dantzari dagokionez, Besta Berriko osagai nagusia martxa da. Lau zapurrak elizara horrelaxe sartzen dira, atzera eta aurrerakako pausoak txandakatuz, pauso batzuk aurrera eta beste batzuk atzera. Garbi jaso zuen Albillosek lehenengo bi zapurren dantzakera eta nabarmena da ez dutela berdin berdin dantzatzen, Martxako pausoetan ñabardura lokalak edota familiarrak izaten baitira.\nArratsaldeko prozesioko irudiak ere ageri zaizkigu. Aldarera nola iristen diren eta bedeinkazioen unea, ondoren, trinketetik elizara itzultzen dira. Ate kanpoan arku modukoa egiten dute soldaduek, ezpata eta lantzak gora altxatuta. Herritarrak arkua azpitik zeharkatuta sartzen dira mezetara. Azkenik, eliza kanpoko irudiak ageri dira. Albillosek, Bidarraiko irudi hauek bezalaxe, 1960-1970eko hamarkadetan Euskal Herriko beste zenbait txokotako festak eta dantzak ere jaso zituen. Hemen orain arte argitaratu ditugun grabazioak:\nMarkina-Xemein: San Migel 1969 ezpata-dantza eta aurreskua\nIrudiak: Jaime Albillos. Besta Berri, Bidarrai, 1969-06-16.\nAlkateei agurrak, alkateen agurrak\nDantzan agurtu dute Errenteriako alkatea eta agurra dantzatuaz hasi dute legegintzaldi berria Elorrion, Durangon, Oñatin edota Getxon. Larunbat honetan osatu dira Hego Euskal Herriko udal gobernuak eta herri bat baino gehiagotako kargu-hartze ekitaldiak dantzan borobildu dira. Bideo honetan Durangoko, Elorrioko, Oñatiko, Getxoko eta Errenteriako irudiak jaso ditugu. Durangoko Ima Garrastatxu eta Elorrioko Idoia Buruaga alkate berriek, kargua eskuratu eta makila eskuan dutela herritarrei agurra dantzatu die. Oñatin txistulariek alkate doinua jotzen dutela atera da udalbatza berria udaletxetik eta sarreran bi dantzarik agurra dantzatu diete. Getxon ere aurreskuko hainbat zati dantzatu dituzte bi dantzarik pleno aretoan bertan. Joan den ostiralean, berriz, Errenteriako Julen Mendoza alkatea dantzan agurtu zuten udaleko langileek. Azken zortzi urtetan alkate izanda Mendoza eta kargua utzi baino bi egun lehenago udal-langileek agurra dantzatu diote. Irudiak: Elene Carreto, Juan Antonio Aroma, Anboto, Oarsoaldeko hitza, Goiena. Alkateei agurrak, alkateen agurrak, 2019-06-15.\nIgor Calongeren zuzendaritzapean, Ainhoa Usandizaga, Emma Riba eta Victor Fernandez dantzariak ditugu oholtza gainean. Dferia azokan aurkeztu zuten Piedra lanaren zatitxo bat jaso dugu. Piedra, harria, bizitzako ibilbidean agertzen zaizkigun oztopo, muga edo harriak dira Cielo Rasoren lana honen abiapuntua. Erresistentzia, konkista edo porrota miatzeko bidea irudikatu nahi dute; gorputzaren gogortasuna eta hausturaren unea, ustekabeko zerbait balitz bezala harritzen gaituena. Zuzendaritza: Igor Calonge / Zuzendaritza laguntzailea: Gabriel F. Dantzariak: Ainhoa Usandizaga. Emma Riba. Victor Fernandez. Argiztapen diseinua: Sergio Garcia. Jantzien diseinua: Amalia Elorza. Eskultura: Beatriz Churruca. Irudiak: Eire Vila. Cielo Raso, Piedra, Dferia, 2019-03-13.\nEskoziako Teries in Tartan dantza taldea ari zaigu dantzan irudiotan. Martxoko azken asteburuan Anberesen ospatu den ezpata-dantzaren jaialdian taldeak dantzatutako bi ezpata-dantzak ikus ditzakegu. Garizumaren erdian dantzatzen da Anberesko edo Antwerpeneko ezpata-dantza. Aurten berrogeita hamar urte bete ditu dantzak eta bertako ezpata-dantzariek, Europako beste zenbait ezpata-dantzari talde gonbidatu dituzte jaira. Teries in Tartan taldea Eskoziako Hawick herriko dantzari eta musikari gazteek osatzen dute. Hawick Scottish Borders eskualdean kokatzen da, Eskozian itsasotik urrutienetakoa dagoen herria da, Antzinako Roxburghshire konderriko hiririk handiena. 2009. urtetik Eskoziako dantza tradizionalak dantzatzen dituzte Teries in Tartan taldeko kide gazteek. Anberesko katedralaren aurrean, bi ezpata-dantza eman dituzte. Lehenengoan, lau neska aritu dira dantzan. Lau ezpata lurrean dituztela gurutze bat osatuz, ezpata horien inguruan dantzatzen dute, eskuak goian hainbat desplazamendu eta gurutzaketa eginez, tartean entrexat modukoak ere egiten dituzte. Jarraian, neska-mutilez osatutako taldea irteten da plazara. Batak bestearen ezpatari eutsita, katean dantzatzen dute. Oinezko urratsak sendo markatuz, desplazamenduak, gurutzaketak eta zubiak egiten dituzte. Bukaeran, Europako ezpata-dantza ugaritan agertzen den arrosaren figura osatzen dute ezpata-dantzariek. Irudiak: Eire Vila. Ezpata-dantza, Teries in Tartan, Anberes, 2019-03-31.\nEskoziako dantzen irudi zaharrak ageri dira filma honetan; tartean Zuberoako satan-dantzariak ere badira. "Jamieson Scottish Border Dances, 1930s" izenburu duen pelikulako irudiak dira. Ion C B Jamieson eskoziarrak grabatuak eta Joan Flett eta Tom Flet senar-emazte berreskuratuak. Joan Flett eta Tom Flet dantzari eta ikertzaile eskoziarrek dantzaren historiarekiko interesa agertu zuten eta Eskoziako dantza tradizonalak biltzen ibili ziren herrialdean zehar 1950eko hamarkadan. Adinekoekin hitz eginda galdutzat jotzen ziren zenbait dantza jaso zituzten. 1964an "Dantza tradizionala Eskozian" liburua kaleratu zuten. Lehenengo Mundu Gerra aurreko dantzen historia kontatu zuten. Dantza taldea ere sortu zuten "Marlowe Scottish Dancers" izenekoa. Dantza talde horrek Eskozian zehar jaso zituzten dantzak dantzatzen zituen, Albert Hall eta Llangollen Eisteddforden egin zituzten erakustaldiak.\nEskoziako dantzen ikerketan buru-belarri zebiltzala, jakitun ziren aurretik Ion C B Jamiesonek ere ikertu zituela dantzak. Bere emaztearekin harremanetan jarri ziren eta bere gizonak hil aurretik eginiko lana eta materiala utzi zien. Eskoziako dantza tradizionalak jasotzen zituen pelikula bat ere bazela esan zien, baina ez zuela berak esku artean. Han eta hemen galdetu eta eskoziar musikan aditua zen Francis Collinsonek zuen 9mm-ko pelikula, kaxoi batean apartatuta. Filmak Eskoziako hainbat dantza jasotzen ditu, landa eremuan, eskolan edota dantza lehiaketa bateko irudiak ageri zaizkigu. Bukaeran, berriz, Bretainiar dantzari bezala izendatuta agertzen diren Zuberoako dantzariak ikus ditzakegu. Arkaitz Pascuasi esker izan dugu pelikula honen berri.\nPelikulan dantza irudiak honela daude izendatuta:\nJennie’s Bawbee – in quick time\nLassie with the Yellow Coatie – an old Border dance\n‘Dancie’ Reid teaching. Taking a Highland Class at St. Andrewus Summer school\nCountry & Highland Dancing at de "Games"\nIon C B Jamieson, Eskoziar dantzariak, Eskozia, 1930.\nGure Kasa: Iker Murillo\nIker Murillo (Pasaia, 1978) ballet klasikoko dantzaria ETB1eko Gure Kasa saioan izan da gonbidatu gisa. Pasaitarraren ibilbide profesionala ezagutzeko aukera izan da pasa den maiatzaren 14ko saioan. Horrez gain, balleteko pelikulen edota gizonezkoek dantza munduan izan ditzaketen oztopoen inguruan aritu da Murillo. Julen eta Antton Telleriak dantzariari eginiko elkarrizketako zenbait zati bildu ditugu bideo honetan. Txiki-txikitatik gustatu izan zaiola dantzatzea azaldu du Murillok. Hori horrela bost urterekin euskal dantzak ikasten hasi zen. Hamaika urterekin, berriz, balleteko ibilbidean zentratzea erabaki zuen. Hamabost urte zituela, dantzari profesional izateko helburuarekin, jaioterria utzi eta Madrilera joan zen ikastera. Horrela, hamazazpi urterekin dantzako lehenengo kontratu profesionala sinatu zuen. Munduko antzoki onenetan dantzatu du Murillok. Bere ibilbidearen gailurrean Suitzako Béjart Ballet Lausannen ari zela, ordea, Euskal Herrira itzultzeko beharra sentitu zuen. Hori horrela bera eta senarra Vitali Safronkine koreografoa, Euskal Herrira etorri ziren. Hemen Uniqart konpainia eta Pasaiako Studio 24 dantza eskola sortu dituzte. Dantza egiteari ez dio utzi, baina batez ere dantza irakasle dihardu orain Murillok. Balleta, garaikidea eta hip hopa ikasteko aukera eskaintzen dute akademian. Irudiak: ETB1, Gure Kasa. Iker Murillo, 2019-05-14.\n« Aurreko 10 elementuak Hurrengo 10 elementuak » 1 ... 3 4 5 6 7 8 9 ... 396


7 MARKA PERTSONAL, TALDEKO 5 ERREKOR BERRI, EUSKADIKO 2 ERREKOR BERRI eta 4 FINAL Ordizian ospatutako Nazioartekoan\nGureak benetan sendo aritu ziren denboraldiko garai zail honetan\nPasa den abenduaren 29an, Ordiziako Majori kiroldegian, lau taldekide izan genituen Eguberrietako Nazioarteko Txapelketan lehian. Horietatik hiru (Leire Martin, Ainhoa Martin eta Haitz Mitxelena) igeriketa arruntean aritu ziren eta Nahia Zudaire berriz, igeriketa egokituaren atalean.\nJardunaldi eankorra izan zen, bertatik lau igerilari baino ez izan arren emaitza eta marka bikainak eraman bait genituen, tartean euskadiko bi errekor berri.\nGoizeko jardunaldian, sailkapen probatan, gureak bikain aritu ziren. Haitz Mitxelena 50 eta 100 tximeletan aritu zen, bi probatan bere onenetik gertu arituz eta bere prestakuntzaren bidean sentsazio onak lortuz. Leire Martinek, goizean igeri egindako hiru probatan (50 eta 100 bizkar eta 200 estiloak) arratsalderako finalerako sailkapena lortu zuen. Sailkapen hori lortzeko bidean gainera, bizkar estiloko bi probatan taldeko errekorrak eta euskadiko errekorrak lortu zituen, marka pertsonalak hobetzeaz gain. Leirek, bizkar estiloko 50 metrokoan 29,97rekin sailkatu zen eta 100koan berriz, 1:04,02rekin. Marka hobetu gabe baina 2:24,37 bikain bat eginez, 200 estiloetako finalean sartu zen.\nEuskal Selekzioarekin aritu zen Ainhoa Martin-ek zailago izan zuen. Burututako 3 probatan (50 eta 100 bular eta 200 estiloak) marka pertsonalak eta taldeko errekor berriak lortu arren ez zuen finaletarako sailkatzerik lortu. Gertuen, 100 bular proban aritu zen, 1:13,91rekin zazpigarren sailkatu zelarik. Bular estiloko 50 metrokoan 34'65 egin zuen Ainhoak eta 200 estiloetan aldiz, 2:26''99an utzi zuen marka pertsonla berria. Bular erako bi markak benetan bikainak diren arren, edizio honetan emakumezkoen bular estiloko probatako maila benetan altua zela esan beharra dago eta, horrek, Ainhoaren lana gutxietsi beharrean, benetan oso leku onean uzten duela, lortutako marka eta postuak benetan bikainak izan baitziren, ondoan izan zituen igerilariak kontutan izanda.\nGoizeko azken proban, igeriketa egokituko emakumezkoen 50 librea, Nahia Zudairek bere marka birrindu zuen, 36,02rekin aurreko erregistro onena bi segundu eta erdian hobetuz eta finalerako bere nagusitasuna nabarmen utziz.\nArratsaldeko saioan, Leire goizea baino hobeto aritu zen oraindik. Bizkar erako 50 metroko finalean, bere marka gehixeago hobetzea lortu zuen 29''89 eginez eta azkenean bosgarren sailkatuz. Marka hau 14 urteko eta absolutu mailako taldeko errekor berria da. Estilo bereko 100 metroetan, 1:03,96 egin zuen Leirek, 1:04ko muga gaindituz eta laugarren postuan sailkatuz. Azken proban, 200 estiloetan, Leirek berriro ere marka pertsonala egitea lortu zuen, 2:23,64 eginez muga berri bat gaindituz eta berriro ere laugarren sailkatuz. Leireren 100 bizkar eta 200 estiloetako markak taldeko 14 urteko eta absolutu mailako errekor berriak izateaz gain, Euskadiko 14 urteko errekor berriak ere badira.\nAmaitzeko, Nahia Zudairek zertxobait pattalago egin zuen igeri arratsaldeko finalean. Hala ere, bertan egindako 36,48arekin bere proban nagusi izatea lortu zuen Nahiak.\nTxapelketa bikaina laukote!! Burunpower!!